text:
IVAKASALA INA VUVALE | VEISUSU
Yaga ni Nodra Lesi na Gone ena Cakacaka e Vale
ITUVAKI DREDRE
Ena so na vuvale, era dau marau na gone mera veivuke ena cakacaka e vale. Ena so tale na vuvale, era marau na gone ni lailai ga na veika era namaka vei ira na nodra itubutubu. Ia era sega ni rawaka vinaka kina na gone.
Era raica na dauvakadidike ena levu na vanua nira sega ni dau veitokoni na gone, era waraka tu ga me soli se caka vei ira na ka. E kaya e dua na itubutubu o Steven: “Levu na gone nikua sa nodra ivakawele tu ga na qito ena vidio, vakayagataki ni Internet, kei na sara tivi. E sega ni soli vei ira eso na cakacaka yaga e vale mera cakava.”
Cava o nanuma? Ena yaga beka ena vuvale kei na nona bula o gone ena veigauna se bera mai ke lesi vua eso na itavi e vale?
KA MO KILA
Era sega ni lesia vei ira na luvedra eso na itubutubu na cakacaka e vale, nira nanuma sa rui levu na nodra ka ni vuli kei na so tale na ka era vakaitavi kina ni oti na vuli. Ia ena yaga vakacava vei ira na gone na nodra lesi ena so na itavi e vale?
Ena vakayalomatuataki ira na gone. Era rawaka vinaka e koronivuli na gone era dau veivuke e vale. E sega ni kurabuitaki qori baleta na nona dau veivuke e vale e dua na gone ena vulica kina eso na ka yaga. Kena ivakaraitaki, ena vulica me nuidei, lewa vinaka, me kua tale ga ni dau soro totolo.
Ena vukei ira na gone mera dau veinanumi. Era kaya eso ni o ira na gone era dau veivuke e vale ena rawarawa nodra veivuke ena itikotiko nira sa uabula. Na nodra lesi na gone ena so na itavi e vale sa vakavulici ira sara tiko ga mera dau veinanumi, mera kua ni nanumi ira ga. Ia e kaya o Steven sa cavuti oti mai: “Ke sega ni soli vei ira na gone eso na itavi mera cakava, era na nanuma ni dodonu me caka tu ga vei ira na ka. E rawa tale ga nira nanuma ni na rawarawa tu ga na bula nira tubucake tiko, ena sega ni gadrevi mera cola itavi se cakacaka vakaukaua.”
Ena uqeta na duavata ena vuvale. Ni soli vei ira na gone eso na cakacaka e vale, era na kila ni tiko na kedra yaga ena vuvale, ni tiko tale ga nodra itavi. Era na sega ni kila qori na gone ke bibi cake vei rau na itubutubu mera vakaitavi ena so na ka e dau caka ni oti na vuli, rau sega kina ni lesia vei ira eso na itavi e vale. E vinaka mo taroga ke o itubutubu, ‘Cava na kena yaga ke veivolekati o luvequ kei ira na lewe ni nona timi ni soka, ia e yawaka na nona vuvale?’
KA O RAWA NI CAKAVA
Tekivu nira se lalai na gone. Era kaya eso ni dodonu mera sa tekivu lesia na itubutubu eso na itavi vei ira na gone nira se yabaki tolu. Eso tale era kaya me caka qori nira se yabaki rua na gone se ra se bera mada ga ni yacova na yabaki rua. Me nanumi tiko nira dau taleitaka na gone mera cakacaka vata kei na nodra itubutubu, mera vakatotomuri ira tale ga.
Lesia vei ira na gone na itavi e veiganiti kei na nodra yabaki. Kena ivakaraitaki, e rawa ni tomi iyaya ni vakatatalo e dua na gone yabaki tolu, qusia na ka e tasova, se wasea na isulu me sava. O ira na qase cake e rawa nira sasamaki, savata na motoka, se veivuke ena kena vakarautaki na kakana. Lesia vei luvemu na itavi o kila ni na rawa ni cakava. O rawa ni kurabuitaka tale na levu ni nona makutu, se na nona taleitaka na itavi e lesi vua.
Me donu na ka e vakaliuci. Ena dredre toka qori ke levu na ka ni vuli me cakava e veisiga o gone. Ia e kaya na ivola The Price of Privilege ni nodra sega ni lesi na gone ena itavi e vale me vinaka kina na kedra maka e koronivuli, e “vakaraitaka ni cala na ka e vakaliuci.” Me vaka ga sa vakamacalataki oti mai, ena veivuke ena nodra rawaka na gone e koronivuli na nodra dau lesi ena so na itavi e vale. Ena vakarautaki ira tale ga ina gauna era sa na vakavuvale kina.—iVakavuvuli vakaivolatabu: Filipai 1:10.
Kua ni kauaitaka na ka e rawata o gone, kauaitaka ga na veika ena vulica. Ena rairai sega ni vakaotia totolo o luvemu e dua na itavi me vaka o namaka. De dua o na raica tale ga ni sega ni vinaka sara na ivakarau ni nona cakacaka. Ni yaco qori, kua ni saga mo cakava na itavi e lesi vua. Kua ni vakatauvatani luvemu kei na dua e sa uabula se mo nanuma me tautauvata nodrau ivakarau ni cakacaka. Vukei luvemu ga me nuitaki ena itavi e lesi vua, me vakila tale ga na yaga ni cakacaka.—iVakavuvuli vakaivolatabu: Dauvunau 3:22.
Vakatulewa vinaka. Era kaya eso ni dodonu me saumi na gone me vulica kina me dau cakacaka. Ia era kaya eso tale ni iwalewale ya ena vakavuna me kauaitaka ga o gone na veika ena rawata ena vuvale, sega ni ka e rawa ni cakava me veitokoni kina. E rawa tale ga ni bese ni cakava o gone na itavi e lesi vua ke sa levu toka vua na ilavo. Ke yaco ya, sa seva toka na inaki ni kena lesi vua eso na itavi e vale. Ke soli gona vei gone e dua na ilavo, e vinaka me kua ni tukuni vua ni oya na isau ni nona cakacaka.


c: text/html

text:
Eda na Raica e Vei na iSau ni Taro Bibi me Baleta na Bula?
Ena kunei ena . . .
vakadidike vakasaenisi?
vuku vakavuravura?
iVolatabu?
A KAYA VUA NA KALOU E DUA NA DAUVOLA IVOLATABU
‘Moni vakavukui au, E dina na nomuni vosa.’
E vakarautaka na iVolatabu na nodra isaunitaro e vica vata na milioni.
O vinakata me saumi tale ga na nomu lomatarotaro?
E rawa ni vukei iko na web site na jw.org.
WILIKA ena internet
SARAVA na vidio vakaivolatabu
DOWNLOAD na ivola
NA TARO BIBI CAVA E TOKA E RA O VIA KILA NA KENA ISAU?
Raica na kena isau vakaivolatabu ena jw.org.
(Raica na BIBLE TEACHINGS > BIBLE QUESTIONS ANSWERED)

robotstxt: allowed

filter: keep


text:
IKURI
Meda Soqova na Veiolodei?
E LEVU na olodei vakalotu kei na olodei tale eso sa soqovi tu nikua e vuravura era sega ni yavutaki ena iVolatabu. Era vu ga mai vei? Ke rawa mo lai vakekeli ena valenivola, o na raica na ka era kaya eso na ivola me baleta na olodei era sa takalevu tu ena nomu itikotiko. Dikeva mada eso na kena ivakaraitaki.
Easter. E kaya na Encyclopædia Britannica: “E sega sara ni tukuni vakalailai ena Veiyalayalati Vou na soqovi ni Easter.” Ia e tekivu ga mai vei na soqovi ni Easter kei na veika tale eso e dau salavata mai? E vu mai na lotu butobuto. Era nanuma e levu ni olodei qo e vakananumi kina na tucake tale i Jisu, ia na veika e vakayacori ena Easter e sega sara ga ni vu mai na lotu vaKarisito. Kena ivakaraitaki, e kaya na Catholic Encyclopedia: “E levu sara na ivalavala ni lotu butobuto, me vaka na soqovi ni vulaitubutubu, e sa lai taurivaki ena Easter. Na yaloka e ivakatakarakara ni itekitekivu ni bula ena vulaitubutubu.”
Vakatawase. E duidui na tikinisiga, kei na ivakarau ni kena dau soqovi na vakatawase ena dui vanua. Ia e kaya na World Book Encyclopedia me baleta na itekitekivu ni kena soqovi na vakatawase: “A lesia na iliuliu kei Roma, o Julius Caesar na Janueri 1 me itekitekivu ni siga ni yabaki vou ena 46 G.V. Era mani vakatabuya na siga ya na kai Roma vei Janus, na kalou ni matamata, katuba, kei na itekitekivu. E vakatokayacataki na vula o Janueri vei Janus, e tukuni ni rua na matana—dua e qara i liu, dua e qara i muri.” O koya gona, na marautaki ni vakatawase e vu mai na lotu butobuto.
Valentine’s Day. E kaya na World Book Encyclopedia: “Na siga donuya na Valentine’s Day e dau siga ni kana magiti me vakananumi kina na nodrau vakamatei e rua na lotu vaKarisito e yacadrau o Valentine. Ia na veika e vakayacori ena siga ya . . . e vakabauti ni vu mai na dua na solevu vakaRoma e vakatokai na Lupercalia, e dau vakayacori e veiyabaki ena ika15 ni siga ni vula o Feperueri. Na solevu qo e dau vakananumi kina o Juno, na nodra kalou na yalewa ni Roma, e kalou tale ga ni vakawati, vaka kina o Pan, na kalou ni veika era tu wavoliti keda.”
So Tale na Olodei. E sega ni rawa ni tukuni kece na veiolodei e dau solevutaki ena veiyasa i vuravura. Ia e cata o Jiova na olodei e vakacerecerei kina na tamata se isoqosoqo vakatamata. (Jeremaia 17:5-7; Cakacaka 10:25, 26) Kua tale ga ni guilecava ni vanua era yavutaki mai kina na veiolodei vakalotu ena vakatau tale ga kina na nona vakadonuya na olodei ya o Jiova se sega. (Aisea 52:11; Vakatakila 18:4) Na yavu vakaivolatabu e tiko ena Wase 16 ni ivola qo ena vakarawarawataka na noda kila se raica vakacava o Jiova na veiolodei e sega ni dua na kena isema kei na ka vakalotu.


text:
Na Cava Eda na Vulica ena iVolatabu
Ena vukei iko na ivola qo mo kila na ka e kaya na iVolatabu ena so na ulutaga me vaka na vuna e yaco tiko kina na rarawa, kedra ituvaki na mate, sala me marau kina na vuvale, kei na levu tale
Na Cava na iNaki ni Kalou me Baleti Keda?
O na rairai vaqaqa voli na vuna sa rui levu kina na leqa nikua. E kaya na iVolatabu ni sa vakarau yavala na Kalou me vakaotia na rarawa, tauvimate, kei na mate.
WASE 1
O Cei na Kalou?
O vakabauta ni kauaitaki iko na Kalou? Vulica na nona itovo kei na sala drau rawa ni veitokani kina.
WASE 2
E iVola ni Kalou na iVolatabu
Ena yaga vakacava vei iko na iVolatabu ni o sotava na leqa? Na cava mo vakabauta kina na parofisai ena iVolatabu?
WASE 3
Na Cava na iNaki ni Kalou me Baleta na Kawatamata?
Ena vakacava na bula ni sa parataisi na vuravura?
WASE 4
O Cei o Jisu Karisito?
Raica na vuna e Mesaia yalataki kina o Jisu, na vanua e lako mai kina, kei na vuna e vakatokai kina me luvena duabauga o Jiova.
WASE 5
Na iVoli e iLoloma Uasivi ni Kalou
Na cava na keda ivoli? Ena yaga vakacava vei iko?
WASE 6
Era tu e Vei na Mate?
Raica na ka e kaya na iVolatabu me baleta na ituvaki era tu kina na mate kei na vuna eda mate kina.
WASE 7
Ena Yaco na Veivakaturi!
Sa takali e dua na wekamu lomani? Vakacava ena rawa ni bula tale? Raica na ka e kaya na iVolatabu me baleta na veivakaturi.
WASE 8
Na Cava na Matanitu ni Kalou?
E levu era kila na Masu ni Turaga. Na cava na ibalebale ni yatuvosa: “Me yaco mai na nomuni Matanitu”?
WASE 9
Sa Voleka na iCavacava?
Raica se vakadinadinataka vakacava na itovo kei na ivakarau ni rai ena gauna qo ni sa voleka sara na icavacava me vaka ga e parofisaitaki ena iVolatabu.
WASE 10
Na ka Dina me Baleti Ira na Agilosi
Era cavuti ena iVolatabu na agilosi kei na timoni. Vakacava era bula dina tiko na kabula vakayalo qori? Era rawa ni veivuke se veivakaleqai?
WASE 11
Na Cava sa Rui Levu Kina na Rarawa?
Na cava o nanuma ena nodra beitaka na Kalou e levu ni vakavuna tiko na rarawa e vuravura? Raica na ka e kaya na Kalou me baleta na vuna e vakilai tiko kina na rarawa.
WASE 12
O Rawa Vakacava ni Veitokani kei na Kalou?
O rawa ni vakamarautaki Jiova ena nomu ivakarau ni bula. O rawa mada ga ni nona itokani.
WASE 13
Doka na iSolisoli ni Bula
Na cava na rai ni Kalou me baleta na vakalutu, tauri dra, kei na bula ni manumanu?
WASE 14
Sala me Marau Kina na Nomu Vuvale
Era uqeti na tagane kei na yalewa vakawati, na itubutubu, kei na gone mera vakatotomuria na nona dauloloma o Jisu. Na cava eda vulica vei Jisu?
WASE 15
Na Sokalou e Vakadonuya na Kalou
Raica e ono na ivakatakilakila ni lotu dina.
WASE 16
Digia mo Qarava na Kalou
Na cava o rawa ni sotava ni o vakamacalataka vei ira eso tale na ka o vakabauta? Na cava mo cakava me kua kina ni veivakacudrui na nomu ivakamacala?
WASE 17
E iSolisoli Talei na Masu
Vakacava e dau rogoca nomu masu na Kalou? O na qai rawa ni sauma na taro qori ke o kila mada e liu na ka e kaya na iVolatabu me baleta na masu.
WASE 18
E Dodonu Meu Yalayala Qai Papitaiso?
Na cava e bibi mo cakava mo rawa ni qai papitaiso? Vulica na ibalebale ni papitaiso, kei na sala me vakayacori kina.
WASE 19
Kabiti Jiova Tiko Ga
Eda na vakaraitaka vakacava vua na Kalou nida lomani koya, qai vakavinavinakataka na veika sa cakava ena vukuda?
iKuri ni iVakamacala
iBalebale ni vosa kei na matavosa e vakayagataki ena ivola Na Cava Eda na Vulica ena iVolatabu?


text:
ENA gauna e ratou ro yani kina ena rara ni waqavuka mai Malevani na timi ni Vodafone Flying Fijians ena bogi ni Moniti, esa tu vakarau o Campese Ma?afu me na veiqali sominiwai kei na i yatu e liu ni dua vei ira na timi kaukauwa e vuravura.
A dua vei ratou na lewe lima ka sotavi ratou na Wallabies ena 2015 ena sotasota ni Qito ni Vuravura (2015 Rugby World Cup), e vakabauta o Ma?afu ni na dua na bolebole levu vua ena nona na qito kei ira eso na mata vou ena timi.
A mavoa na duruduru ni ligai Ma?afu ena sota kei Igiladi ena Noveba ni yabaki sa oti ka mani raici tu vakavuniwai ena tolu na vula. Ia, na timi ni Wallabies e namaki ni na qito kina o Reece Hodge kei Tevita Kuridrani ni oti na nona sa mai mavoa o Samu Kerevi ena mua ni macawa sa oti.
Ia, e vakavinavinakataki ira na cauravou ni Viti ka ra qito tiko ena timi ni Wallabies o John McKee na dauniveivakatavulici ni timi ni Vodafone Flying Fijians ena nodratou rawa ni qito ena Jiune qo.
Ena nona vosa tiko ena ABC o McKee e tukuna ni qito kei ira na cauravou ni Viti mai na i to kadua e dau vakavuna talega na tadre ni qito. Ko ira na cauravou ka ra qito tiko ena Wallabies era sema yani e Viti ko Tevita Kuridrani, Scott Higginbotham, Eto Nabuli, Marika Koroibete, Henry Speight kei Sefa Naivalu.
Ia, e kuria o McKee ni ratou na vakaukauwa yago vakadua ena dua na siga kei na nodratou cicivata ena Vakaraubuka qo me na digitaki kina na kavetani. Na timi ni Viti e rau sa sota oti vaka-ruasagavulu kei na timi ni Wallabies ka qaqa ga vakarua, na i matai ena 1954.
A qaqa talega ena 1952 o Viti vei Ositerelia ka rau mai tai ena 3 kei 3 ena 1961.
E rau na sota tiko o Viti kei Ositerelia ena 5 na kaloko ena yakavi ni Vakarauwai mai Melbourne.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Na Cava na iNaki ni Kalou me Baleti Keda?
SE O mani wili niusipepa, sara tivi, se vakarorogo ena retio, o na vakadinata ni sa levu na basulawa, ivalu, kei na vakacaca ni batikadi. De dua e vakamosia voli na yalomu ena gauna qo na tauvimate se na nona takali e dua na wekamu voleka.
E vinaka mo taroga:
Qo beka na inaki ni Kalou me baleti au kei na noqu vuvale?
O cei e rawa ni vukei au ena noqu leqa?
Ena vakilai dina ena dua na gauna na vakacegu?
E veivakacegui na isau vakaivolatabu ni taro qori.
E KAYA NA IVOLATABU NI NA CAKAVA NA KALOU NA VEIKA VEIVAKURABUITAKI E VURAVURA.
Sa na sega na mosi, na bula vaqase, kei na mate.—Vakatakila 21:4
“Ena ladelade na lokiloki me vaka na dia.”—Aisea 35:6
“Ena rai na matadra na mataboko.”—Aisea 35:5
Era na vakaturi na mate.—Joni 5:28, 29
Ena sega na tauvimate.—Aisea 33:24
Ena sautu o vuravura ena kakana.—Same 72:16
ENA YAGA VEI IKO NA KA O VULICA ENA IVOLATABU
Ena rairai nanumi ni tadra wale ga na veika e tabaki ena imatai ni vica na tabana ni ivola qo. Ia e yalataka na Kalou ni sa vakarau cakava e vuravura na veiveisau qori, qai vakamacalataki ena iVolatabu na sala ena vakayacora kina.
E levu tale na ka eda na vulica ena iVolatabu. Kena ivakaraitaki, e dusimaki keda ena sala meda marautaka kina noda bula ena gauna qo. Vakasamataka mada na veika e dau vakalomaocaocataki iko. Qori e wili kina na leqa vakailavo se vakavuvale, na tauvimate, se na nona takali e dua na wekamu voleka. E tu ena iVolatabu na ivakasala yaga me baleta na ituvaki qori, ena vakacegui iko tale ga ena isau ni taro va qo:
Eda kila vakacava ni na vakayacora na Kalou na ka kece e yalataka?
Na nomu wilika na ivola qo e vakaraitaka ni o via kila na ka e kaya na iVolatabu. Ena yaga vei iko na ivola qo. E vakarautaki na taro ni veiparakaravu mo kila vinaka kina na iVolatabu. Era sa vakadinadinataka e vica vata na milioni na yaga ni nodra veitalanoa vakaivolatabu kei ira na iVakadinadina i Jiova. E nuitaki ni na yaga tale ga vei iko. Me vakalougatataki iko mada ga na Kalou ni o vulica na ka e kaya na iVolatabu!
VULICA ESO TALE NA KA
POROKARAMU NI VULI IVOLATABU
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?
POROKARAMU NI VULI IVOLATABU
Na Cava e Dau Caka ena Vuli iVolatabu?
Ena veiyasa i vuravura, era kilai na iVakadinadina i Jiova nira veivakavulici wale ena iVolatabu. Raica na kena icakacaka.
O CEI ERA CAKAVA TIKO NIKUA NA LOMA I JIOVA?
Era Tamata Vakacava na iVakadinadina i Jiova?
O kila e dua na iVakadinadina i Jiova? Na cava mada o kila me baleti keimami?


text:
LESONI 25
Vale ni Soqoni—Vuna Era Tara Kina, Era Tara Vakacava?
Na Vale ni Soqoni e vanua sara ga e veivosakitaki kina na usutu ni iVolatabu, na Matanitu ni Kalou. Qori sara ga na ka e dau vunautaka o Jisu.—Luke 8:1.
E vanua ni sokalou dina. E dau tuvanaki ena Vale ni Soqoni na vunautaki ni itukutuku vinaka ni Matanitu ni Kalou. (Maciu 24:14) E duidui na kena levu kei na kena itaratara, ia e caka ga me rakorako. E rawa nira vakayagataka e vica na ivavakoso. Ni tubu totolo na iwiliwili ni ivavakoso, e tara kina ena vica na yabaki sa oti e tini vakacaca na udolu na Vale ni Soqoni (e tautauvata ni tara e lima na Vale ni Soqoni ena dua na siga). E rawa vakacava qori?—Maciu 19:26.
E vakayagataki na cau e baleta sara ga na tara ni Vale ni Soqoni. Na cau qori e dau vakau ina valenivolavola ni tabana. Ni vinakata e dua na ivavakoso me tara se vakavinakataki na nona Vale ni Soqoni, sa tiko na ilavo e rawa ni vakayagataki kina.
Era tara o ira na bolecakacaka mai na duidui vanua, ra qai sega ni saumi. Ena levu na vanua, sa ra tiko kina na Timi ni Tara Vale ni Soqoni. So na timi ni taravale kei ira na bolecakacaka era toki mai na dua na ivavakoso ina dua tale, ena vanua yawa mada ga mera vukei ira na taci keimami ena tara ni nodra Vale ni Soqoni. Ena so tale na vanua, era lesi na taci keimami era kenadau ena taravale mera liutaka na tara ni Vale ni Soqoni kei na kena vakavinakataki ena vanua era veiqaravi kina. Levu na kenadau ena vanua qori era na bole mera veivuke, ia e levu ga vei ira na lewe ni ivavakoso era na bolecakacaka. Na yalo tabu i Jiova kei na nodra veiqaravi mai vu ni lomadra na nona tamata e rawa kina ni vakayacori kece qori.—Same 127:1; Kolosa 3:23.
Na cava e dau veivosakitaki ena Vale ni Soqoni?
E tara vakacava na Vale ni Soqoni e veiyasa i vuravura?
VULICA ESO TALE NA KA
SOQONI
Na Cava e Caka ena Vale ni Soqoni?
Raica mada.
O CEI ERA CAKAVA TIKO NIKUA NA LOMA I JIOVA?
Na Cava e Dau Caka ena Nodra Soqoni na iVakadinadina i Jiova?
O via kila na cava e dau caka ena neimami soqoni? O na qoroya na matata ni kena vakamacalataki kina na iVolatabu.


text:
Ore ga Doutei o Sutetara Shinu Ken ni Tsuite
เรื่องย่อ Ore ga Doutei o Sutetara Shinu Ken ni Tsuite
ไม่มีเรื่องย่อของ Ore ga Doutei o Sutetara Shinu Ken ni Tsuite
คำที่เกี่ยวข้อง Ore ga Doutei o Sutetara Shinu Ken ni Tsuite
Ore ga Doutei o Sutetara Shinu Ken ni Tsuite, อ่าน Ore ga Doutei o Sutetara Shinu Ken ni Tsuite, อ่านการ์ตูน Ore ga Doutei o Sutetara Shinu Ken ni Tsuite, อ่านการ์ตูนออนไลน์ Ore ga Doutei o Sutetara Shinu Ken ni Tsuite, มังงะ Ore ga Doutei o Sutetara Shinu Ken ni Tsuite, Ore ga Doutei o Sutetara Shinu Ken ni Tsuite แปลไทย, Ore ga Doutei o Sutetara Shinu Ken ni Tsuite TH, Ore ga Doutei o Sutetara Shinu Ken ni Tsuite อัพเดทล่าสุด, Ore ga Doutei o Sutetara Shinu Ken ni Tsuite manga, Ore ga Doutei o Sutetara Shinu Ken ni Tsuite ตอนที่, Ore ga Doutei o Sutetara Shinu Ken ni Tsuite ch., ดาวน์โหลด Ore ga Doutei o Sutetara Shinu Ken ni Tsuite, Download Ore ga Doutei o Sutetara Shinu Ken ni Tsuite, อ่าน Ore ga Doutei o Sutetara Shinu Ken ni Tsuite ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
WASE TINIKAWALU
E Dodonu Meu Yalayala Qai Papitaiso?
1. Na cava o na rairai vakasamataka me baleta na veika o sa vulica ena ivola qo?
E LEVU na ka dina ena iVolatabu o sa vulica ena ivola qo. Kena ivakaraitaki, na yalayala ni Kalou me baleta na bula tawamudu, na kedra ituvaki na mate, kei na inuinui ni veivakaturi. (Dauvunau 9:5; Luke 23:43; Joni 5:28, 29; Vakatakila 21:3, 4) De dua o sa dau tiko ena nodra soqoni na iVakadinadina i Jiova, o vakabauta tale ga nira lewena na lotu dina. (Joni 13:35) Ke o sa bucina e dua na veiwekani voleka kei Jiova qai vakatulewataka mo qaravi koya, o na rairai vakasamataka, ‘Na cava meu cakava ena gauna qo meu qarava kina na Kalou?’
2. Na cava e via papitaiso kina na turaga ni Iciopea?
2 Qori na ka e vakasamataka tale ga e dua na turaga ni Iciopea a bula ena gauna i Jisu. Oti vakalailai na nona vakaturi o Jisu, a vunau vua na turaga ni Iciopea o Filipi e dua vei ira na tisaipeli. A vakadinadinataka vua o Filipi ni o Jisu na Mesaia. Ni uqeti koya dina na turaga ni Iciopea na veika e vulica, e sega tale ni wawa ni sa kaya sara ga: “Raica! Sa tu qo na wai. Na cava e tarova na noqu papitaiso?”—Cakacaka 8:26-36.
3. (a) Na cava e vakarota o Jisu vei ira na nona imuri? (b) Ena papitaisotaki vakacava e dua na lotu vaKarisito?
3 E vakamatatataka na iVolatabu ni dodonu mo papitaiso ke o via qaravi Jiova. A kaya o Jisu vei ira na nona imuri: “Vakavulici ira na lewe ni veivanua kece ga mera tisaipeli, ni papitaisotaki ira.” (Maciu 28:19) E ivakaraitaki sara ga o Jisu ena nona papitaiso. A sega ni vakamiriki e uluna na wai, ia e tabadromuci ena wai. (Maciu 3:16) Ni papitaiso tale ga nikua e dua na lotu vaKarisito, ena tabadromuci se toni sara ga e wai.
4. Na cava e vakaraitaka na nomu papitaiso?
4 Na nomu papitaiso e vakaraitaka raraba ni o vinakata dina mo itokani ni Kalou, mo qaravi koya tale ga. (Same 40:7, 8) O na rairai veinanuyaka, ‘Na cava meu cakava meu papitaiso kina?’
KILAKA KEI NA VAKABAUTA
5. (a) Na cava mo cakava mo rawa ni papitaiso? (b) Na cava e bibi kina na soqoni vaKarisito?
5 E dodonu mo kilai Jiova kei Jisu mo rawa ni papitaiso. O tekivu cakava qori ena nomu vulica na iVola tabu. (Wilika Joni 17:3.) Ia e sega ni rauta ga mo vuli. E kaya na iVolatabu ni dodonu mo “vakasinaiti ena kilaka dodonu” me baleta na inaki i Jiova. (Kolosa 1:9) O rawa ni veiwekani voleka kei Jiova ke o dau tiko ena nodra soqoni na iVakadinadina i Jiova. Io, e bibi mo tiko wasoma ena soqoni qori.—Iperiu 10:24, 25.
6. Me vakacava na levu ni ka mo kila ena iVolatabu mo qai rawa ni papitaiso?
6 E sega ni namaka o Jiova mo kila na ka kece ena iVolatabu mo qai rawa ni papitaiso. A sega ni namaka tale ga qori vua na turaga ni Iciopea. (Cakacaka 8:30, 31) Ena sega ni mudu na noda vulica na veika me baleta na Kalou. (Dauvunau 3:11) Ia ni bera ni o papitaiso, e bibi mo kila, mo vakabauta tale ga na yavu ni ivakavuvuli ena iVolatabu.—Iperiu 5:12.
7. Sa yaga vakacava vei iko na nomu vulica na iVolatabu?
7 E kaya na iVolatabu: “Ke sega na vakabauta eda na sega ni vakamarautaka rawa na Kalou.” (Iperiu 11:6) Kena ibalebale e bibi tale ga na vakabauta mo qai rawa ni papitaiso. Era vakamacalataki ena iVolatabu eso na lewe ni koro makawa o Korinica, era rogoca na itukutuku eratou kacivaka na imuri i Jisu, ‘era vakabauta ra qai papitaiso.’ (Cakacaka 18:8) Sa yaga tale ga nomu vulica na iVolatabu, ni o mai vakabauta kina na yalayala ni Kalou, kei na yaga ni isoro i Jisu, ena noda vakabulai mai na ivalavala ca kei na mate.—Josua 23:14; Cakacaka 4:12; 2 Timoci 3:16, 17.
TUKUNA NA KA DINA ENA IVOLATABU
8. Na cava ena uqeti iko mo tukuna vei ira eso tale na ka o sa vulica?
8 Ni o vakalevutaka na ka o kila ena iVolatabu o qai raica na kena yaga ena nomu bula, ena dei na nomu vakabauta. O na via tukuna sara ga na veika o sa vulica. (Jeremaia 20:9; 2 Korinica 4:13) Ia mo tukuna vei cei na veika qori?
9, 10. (a) O cei o rawa ni tekivu tukuna kina na ka dina o sa vulica? (b) Na cava mo cakava ke o via vakaitavi ena cakacaka vakavunau vakaivavakoso?
9 Ni o via tukuna na ka o sa vulica, de dua o na tekivu sara ga vei ira na wekamu, nomu itokani, ira oni tiko veitikivi, kei ira nomu itokani vakacakacaka. Ia e bibi mo yalovinaka, mo yalololoma tale ga ni o vosa vei ira. Ni toso na gauna, o sa rawa ni vakaitavi ena cakacaka vakavunau vakaivavakoso. Ke o nanuma ni o sa rawata qori, veivosaki sara kei na iVakadinadina e vakavulici iko tiko ena iVolatabu. Vakaraitaka vua ni o sa via vakataivi ena cakacaka vakavunau vakaivavakoso. Ke nanuma o koya ni sa veiganiti qori, o sa muria tale tiko ga na ivakatagedegede vakaivolatabu, drau na qai veivosaki kei na rua na qase ni ivavakoso.
10 Ena nomudou veivosaki qori, erau na via raica na qase ke o kila qai vakabauta na yavu ni ivakavuvuli ena iVolatabu, o muria tiko na ka e kaya na iVolatabu ena nomu bula e veisiga, o qai vinakata dina mo iVakadinadina i Jiova. Nanuma tiko, o ira na qase era vakatawani ira kece na lewe ni ivavakoso, kua gona ni rere na vosa vei ira. (Cakacaka 20:28; 1 Pita 5:2, 3) Oti na nomudou veivosaki, erau na qai vakaraitaka vei iko na qase ke o sa rawa ni vakaitavi ena cakacaka vakavunau vakaivavakoso.
11. Na cava mo kua ni vakawalena kina na veiveisau e gadrevi mo cakava?
11 De dua rau na raica na qase ni gadrevi mo cakava eso tale na veiveisau, ni bera ni o vakaitavi ena cakacaka vakavunau vakaivavakoso. Na cava e bibi kina mo cakava na veiveisau qori? Baleta eda matataki Jiova nida lai tukuna vei ira eso tale na veika me baleti koya, e dodonu gona meda rokovi koya ena noda ivakarau ni bula.—1 Korinica 6:9, 10; Kalatia 5:19-21.
VEIVUTUNI, VEISAU
12. Na cava e bibi kina meda veivutuni kece?
12 E vakamacalataka na yapositolo o Pita e dua tale na ka mo cakava mo qai rawa ni papitaiso: “Ni veivutuni gona, ni veisau me bokoci kina nomuni ivalavala ca.” (Cakacaka 3:19) Na veivutuni e vakaibalebaletaka na noda rarawataka dina na cala eda cakava. Kena ivakaraitaki, ena vinakati mo veivutuni ke o dau veiyacovi tawadodonu e liu. Ena yasana kadua, ke o dau saga mada ga ena nomu bula taucoko mo cakava na ka e dodonu, e se bibi ga mo veivutuni nida ivalavala ca kece qai gadrevi meda kerea na veivosoti ni Kalou.
13. Na cava na ibalebale ni “veisau”?
13 E sega ni veirauti mo rarawataka ga na nomu cala. E kaya o Pita ni bibi tale ga mo “veisau.” Kena ibalebale mo cata nomu ivakarau ni bula makawa, mo sa cakava na ka e dodonu. Me kena ivakatautauvata, kaya mada e se qai imatai ni gauna mo lako ina dua na vanua. Ke o kila ni cala na gaunisala o muria tiko, na cava o na cakava? Io, o na sega ni tosoya tale nomu ilakolako qori, o na saumaki mo muria na gaunisala donu. O na rairai liaca tale ga ena nomu vulica na iVolatabu ni dodonu mo veisautaka eso na nomu itovo. Mo yalorawarawa sara ni “veisau,” se cakava na veiveisau e gadrevi qai cakava na ka e dodonu.
NOMU YALAYALA
14. O na yalataki iko vakacava vua na Kalou?
14 Dua tale na ka bibi mo cakava ni bera ni o papitaiso, mo yalataki iko vei Jiova. O na yalataka vei Jiova ena masu ni o na qaravi koya duadua ga, o na vakaliuca tale ga na lomana ena nomu bula.—Vakarua 6:15.
15, 16. Na cava ena uqeta e dua me yalataki koya vua na Kalou?
15 Na nomu yalataka mo qaravi Jiova duadua ga, e vaka na nomu yalayala mo lai tiko kei koya o domona ena nomu bula taucoko. Vakasamataka mada e rua erau sa veibuku tiko. Ni toso tiko na nona kilai yalewa o tagane, ena lomani koya, ena via vakawatitaki koya sara. Dua na vakatulewa bibi qori, ia ena bolea o tagane na kena icolacola kece ni lomani yalewa.
16 Ni o vulica tiko na veika me baleti Jiova, o na lomani koya, o na via qaravi koya tale ga ena nomu vinaka taucoko. Qori ena uqeti iko mo yalataka vua ena masu ni o na qaravi koya. E kaya na iVolatabu ni o koya e via muri Jisu me “kua tale ni muria na lomana.” (Marika 8:34) Kena ibalebale o na vakaliuca ena nomu bula na nomu talairawarawa vei Jiova. E bibi cake na veika e vinakata o Jiova, sega ni ka o vinakata se na nomu isausau.—Wilika 1 Pita 4:2.
KUA NI LOMALEQA VAKASIVIA
17. Na cava era sega kina ni yalataki ira vei Jiova eso?
17 Eso era sega ni yalataki ira vei Jiova nira leqataka de ra sega ni dina ena nodra yalayala mera qaravi koya. Era sega ni via vakararawataki Jiova. Era nanuma tale ga nira na sega ni saumitaro vei Jiova ena ka era cakava ke ra sega ni yalataka vua na nodra bula.
18. Na cava o na sega ni leqataka kina na nomu vakararawataki Jiova?
18 De dua o lomaleqataka ni o na vakararawataki Jiova. Na nomu lomani Jiova ena biuta laivi na lomaleqa qori. Ena uqeti iko tale ga mo saga ena nomu vinaka taucoko mo dina ena nomu yalayala vua. (Dauvunau 5:4; Kolosa 1:10) O na sega ni nanuma ni sa rui dredre mo cakava na lomana. E vola na yapositolo o Joni: “Qo na ibalebale ni noda lomana na Kalou, meda muria na nona ivunau, ia e sega ni icolacola bibi na nona ivunau.”
19. Na cava mo kua kina ni leqataka na nomu yalataki iko vua na Kalou?
19 E sega ni tukuni mo uasivi mo qai yalataki iko vei Jiova. E sega ni dau namaka vakasivia vei keda na ka. (Same 103:14) Ena vukei iko mo cakava na ka e dodonu. (Aisea 41:10) Vakararavi vei Jiova mai vu ni lomamu, “ena vakadodonutaka na nomu ilakolako o koya.”—Vosa Vakaibalebale 3:5, 6.
VAKABULAI ENA KA E TUSANAKI RARABA
20. Na cava e dodonu mo cakava ni o sa yalataki iko oti vua na Kalou?
20 Vakacava o nanuma ni o sa rawa ni yalataki iko vei Jiova? Ni o yalataka oti vua na nomu bula, e dodonu mo papitaiso.
21, 22. Na sala cava o “tusanaka raraba” kina na nomu vakabauta?
21 Mo tukuna vua na kodineita ni ilawalawa qase ena nomu ivavakoso ni o sa yalataki iko vei Jiova, o sa vinakata mo papitaiso. Ena qai raica o koya e vica na qase me ratou railesuva kei iko eso na yavu ni ivakavuvuli vakaivolatabu. Ke ratou raica na qase ni veiganiti mo sa papitaiso, eratou na vakaraitaka vei iko ni o rawa ni papitaiso ena nodra soqo tarava na iVakadinadina i Jiova. Dua na ivunau ena soqo qori ena vakamacalataki kina na ibalebale ni papitaiso. Sa qai dau tarogi e rua na taro rawarawa vei ira na vakarau papitaiso. Ni o sauma na taro qori, o na “tusanaka raraba” kina na nomu vakabauta.
22 O na tabadromuci sara e wai ena gauna o papitaiso kina. Na nomu papitaiso ena vakaraitaka e matanalevu ni o sa yalataki iko vei Jiova, o sa dua tale ga na iVakadinadina i Jiova.
IBALEBALE NI NOMU PAPITAISO
23. Na cava na ibalebale ni papitaiso “ena yaca i Tamada kei na Luvena kei na yalo tabu”?
23 E kaya o Jisu ni o ira na nona tisaipeli era na papitaiso “ena yaca i Tamada kei na Luvena kei na yalo tabu.” (Wilika Maciu 28:19.) Kena ibalebale ya ni o doka na veiliutaki i Jiova, na itavi i Jisu ena kena vakayacori na inaki ni Kalou, kei na sala e vakayagataka kina na Kalou na yalona tabu me vakayacora na lomana.—Same 83:18; Maciu 28:18; Kalatia 5:22, 23; 2 Pita 1:21.
24, 25. (a) Na cava e vakaibalebaletaka na nomu papitaiso? (b) Na cava ena veivosakitaki ena iotioti ni wase?
24 Na nomu papitaiso e vakaibalebaletaka e dua na ka bibi. Ni o tabadromuci e wai, o sa mate vata kei na nomu ivakarau ni bula makawa se o sa vakanadakuya. Ni o lamata mai wai, sa dua na itekitekivu vou oya ena nomu cakava na loma ni Kalou. E vakaraitaka tale ga ni tekivu qo lako yani o sa na qaravi Jiova. Nanuma tiko o sega ni yalataki iko vua e dua na tamata, dua na isoqosoqo, se cakacaka. O yalataka sara ga na nomu bula vei Jiova.
25 Na nomu yalayala ena rawa ni vakavolekati iko vua na Kalou. (Same 25:14) Sega ni kena ibalebale qori ni na vakabulai ga e dua ena vuku ni nona papitaiso. E vola na yapositolo o Paula: “Ni sasagataka tiko ga na nomuni bula ena rere kei na sautaninini.” (Filipai 2:12) Na papitaiso e itekitekivu wale ga. Na cava mo cakava mo kabiti Jiova tiko ga kina? Ena veivosakitaki qori ena iotioti ni wase.


text:
E KAUWAI sara tiko na Tabacakacaka ni Ovisa ena levu ni coqa ena noda gaunisala ena rua na macawa sa oti oqo.
Na coqa e sa rivotetaki tiko oqo e sa yaco sara tikoga kina na leqa, ka rua tale na lewenivanua erau mai leqa ena coqa mai Navutu e Sigatoka ena mua ni macawa.
E tolu tale na lewenivanua e ratou sa davo bibi toka oqo e na valenibula mai Lautoka kei Nadi.
E na macawa rua sa oti, e rua talega na lewenivanua erau a leqa mai Rakiraki ni a coqa talega na lori e rau vodoka tiko.
Esa toso sara ki na 21 na i wiliwili ni lewenivanua era sa mai leqa ena noda gaunisala ena yabaki oqo.
Esa ka bibi na nodra na qaqarauni tiko na dau vakau lori ena noda gaunisala.
Esa ka bibi talega na nodra qaqarauni na lewenivanua era vakayagataka na gaunisala.
Me da kua ni vakawelewele, ka bibi duadua na noda vakamuria na lawa ni gaunisala.
E dua talega na tikina me da na vakavinakataka, oya na noda dau takoso na lewenivanua ena gaunisala.
E laurai ni se levu na lewenivanua era sebera tikoga ni laki takoso ena vanua e dodonu me na vakarautaki vei ira me ra takoso kina.
E levu era takoso tu ga vakaveitalia.
E sa ka bibi na noda vakamuria vakavinaka na tikina oqo.
E so talega na motoka kei a lori era dau sega ni vakamuria vinaka na lawa ni kena vakayagataki na cina ena noda tolo ni sala.
Eso na lori era se takoso ga ni sa waqa mai na cina damudamu, ka dodonu me ra na wawa.
Eso na ka lalai vakaoqo, ni ra na vakamatautaka tiko, ia, ni yaco e dua na leqa, eda qai soli ulubale e sa bera ni sa rawa ni yali sara na bula ni dua na lewenivanua.
E sa baci veivakasalataki tale tiko na Tabacakacaka ni ovisa, ena noda qaqarauni na gauna oqo, ka kaya tiko o Turaganiovisa Mahesh Mishra ni dodonu mera na raica lesuva tale na i vakarau ni nodra vakayagataka na gaunisala o ira na draiva.
E da raica talega ni sa vakabibitaka tiko na tabana ni veilakoyaki e gaunisala na kena bokoci se totogitaki na nodra leseni o ira era beca na lawa ni noda gaunisala.
Kevaka e na vakaukauwataki tale eso na lawa me baleta na kena vakayagataki na noda gaunisala, au vakabauta ni na rawa ni ra na qaqarauni na noda draiva e Viti.
E laurai talega ni so na draiva era beca na lawa, ena nodra se draiva toka ga ena nodra motoka dina madaga ni ra sa cola tu e dua na mateni levu.
Me vaka eda sa rogoca vakavuqa, e dua ga na bula, ka sega ni rua.
Ni ko sa vakawelewele se sega ni qaqarauni se taura vakabibi na i vakasala vinaka, ia eda na kila sara na veika ena rawa ni yaco.
Esa vakamasuti tale tiko o keda na lewenivanua, me da na veivakasalataki vei ira na wekada ena kena qarauni na bula.
E vinaka cake me da bera yani ena dua na vanua, ka me kakua ga ni da vakusakusa ka sotava na leqa ena noda vakatotolo.
E na gauna talega e dau taubi kina na uca, se draki suasua, e levu na gaunisala era dau sisisi, ka sa gadrevi talega na nomuni na qaqarauni na dau vakayagataki lori.
E na noda veivakananumi tiko oqo, e sa vakabauti ni da na taura vakabibi na i vakasala kece era dau solia tiko mai na veitabana ni matanitu, vakauasivi mai vei ratou na Tabacakacaka ni Ovisa. Ena gauna saraga oqo, eratou sa na qarava toka e rua na vuvale na nodrau somate o rau na lewenivanua erau sa mai leqa oqo e Sigatoka.
Na bula e rua oqo, e na sega tale ni qai sosomitaki tale.
Meda na qaqarauni ga ka taura matua na i vakasala vinaka e ra sa dau tukuna tiko na veitabana ni matanitu, ena kena taqomaki tikoga na noda bula.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
A2
iVakamacala ni Vakadewa Qo
A sevutaki ena 1950 na ilavelave vakaPeritania na New World Translation of the Christian Greek Scriptures, ia ena 1961 e qai tabaki kina na iVolatabu taucoko na New World Translation of the Holy Scriptures. Tekivu mai na gauna qori sa yaga sara na vakadewa qo vei ira na vica vata na milioni na dauwiliwili ena 120 vakacaca na vosa, ni donu na kena vakadewataki mai na vosa taumada qai matata na wilika.
E kila na Komiti ni Vakadewa iVolatabu ni Vuravura Vou ni bibi me vakayagataki na vosa e uqeta na lomadra na dauwiliwili ni gauna qo. Oya na vuna e vakayagataki kina ena ivakadewa qo eso na iwalewale kei na vosa ni muri na tikina qo:
Vakayagataki na vosa ni gauna qo, e kilai rawarawa. Me kena ivakaraitaki, na vosa “qaqa sodrosodro” sa veisau me “domoqa.” (2 Timoci 3:4) Na “lomakatakata” sa veisau me “yalogu.” (Aisea 9:7) Na “druma” sa veisau me “lecaika.” Ena ivakadewa qo, na “veidauci” sa veisau me “veiyacovi tawadodonu.” (Kalatia 5:19)
Vakamatatataki na vosa vakaivolatabu. E dau sagai me vakamacalataki na ibalebale ni so na vosa e vakayagataki ena ilavelave vakaPeritania. Me kena ivakaraitaki, na vosa vakaIperiu na “Seoli” kei na vosa vaKirisi na “Etesi,” e vakayagataki ena iVolatabu me dusia na ibulubulu ni kawatamata. Levu era sega ni kila na vosa ruarua qo. E rua tiko na ibalebale ni vosa na “Etesi” ena itukuni vaKirisi. Era vakaibalebaletaka na dauvola iVolatabu na vosa ruarua qo me “iBulubulu,” qai biu ga ena ivakamacala e ra na vosa “Seoli” kei na “Etesi.”—Same 16:10; Cakacaka 2:27.
E vaka kina na vosa “ivi,” e vakayagataki na vosa qo ni dusia na tikiniyago. Ia ni vakatakarakarataka e dua tale na ka, me vaka ena Same 7:9, 26:2 kei na Vakatakila 2:23, e biu sara ena tikinivolatabu qo na kena ibalebale, oya na “veika titobu au dau vakila” se “na vakanananu titobu,” qai biu ena ivakamacala e ra na “ivi.”
Eso tale na vosa me vaka na “uro,” na “lewemu,” kei na “ileu” e vakadewataki tale ga va qori, me vakatau ena ikotokoto. (Vakatekivu 45:18; Dauvunau 5:6; Jope 16:15) Eso na vosa qo e vakamacalataki ena “iVakamacala ni Vosa Vakaivolatabu.”
E qarauni vinaka na veisau kece e caka ena tikinivolatabu ni salavata kei na masu, qai dokai vakalevu na itavi e qarava na Komiti taumada ni Vakadewa iVolatabu ni Vuravura Vou.
So tale na ka e laurai ena iVolatabu qo:
Na ivakadewa ni iVolatabu qo e vica toka na kena ivakamacala e ra. E va qo na kena wasewasei:
“Se” Eso tale na kena ibiubiu mai na vosa vakaIperiu, vakaArame, se vaKirisi e tautauvata ga na kena ibalebale.—Vakatekivu 1:2, ivakamacala e ra ni “igu kaukaua ni Kalou”; Josua 1:8, “e ra.”
“Se rawa ni” Eso tale na kena ibiubiu e yavutaki vinaka ia e duidui na vakasama e vakavotuya.—Vakatekivu 21:6, “dredre vata kei au”; Sakaraia 14:21, “kai Kenani.”
“Ipe.; Kir.” Na vakadewa vosa yadua mai na vosa vakaIperiu, vakaArame, se vaKirisi se na ibalebale ni vosa mai na vosa taumada.—Vakatekivu 30:22, “bukete”; Lako Yani 32:9, “yalokaukaua.”
Kena ibalebale kei na so tale na itukutuku Na ibalebale ni yaca (Vakatekivu 3:17, “Atama”; Lako Yani 15:23, “Mara”); ivakamacala matailalai me baleta na ivakarau bibi kei na ivakarau (Vakatekivu 6:15, “kiupiti”); so tale na kena itukutuku e tiko ena iKuri kei na iVakamacala ni Vosa.—Vakatekivu 37:35, “iBulubulu”; Maciu 5:22, “Qiena.”
Na iwasewase e liu, e kena ulutaga “Cava e Kaya na Vosa ni Kalou?,” e vakamacalataki vakalekaleka kina na ivakavuvuli vakaivolatabu. Oti ga na lewe ni iVolatabu, sa tiko sara na “Veitaravi ni iVola ena iVolatabu,” na “iDusidusi ni Vosa ena iVolatabu,” kei na “iVakamacala ni Vosa ena iVolatabu.” E yaga na iVakamacala ni Vosa me kila o koya e wilika na vosa kei na vanua e vakayagataki kina. Qo na lewe ni iKuri A: “Yavu ni Vakadewa iVolatabu,” “iVakamacala ni Vakadewa Qo,” “Mai Tu Vakacava Vei Keda na iVolatabu,” “Yaca ni Kalou ena iVolatabu vakaIperiu,” “Yaca ni Kalou ena iVolatabu vaKirisi vaKarisito,” “Ira na Parofita kei na Tui Juta kei Isireli,” kei na “Veika Bibi ena Bula i Jisu e Vuravura.” Na iKuri B e tiko kina na mape, na iyaloyalo, kei na so tale na itukutuku ena yaga vei ira na gonevuli gugumatua ni iVolatabu.
E tiko ena loma ni iVolatabu na ivakamacala leleka ni wase kece ni ivola kei na kena tikinivolatabu, me kila kina o koya e wilika na lewe ni ivola taucoko. E tiko ena iyatu e loma ni drauniveva yadua na idusi ni tikinivolatabu veisemati.


text:
Fijian Gospel- Noqu Kalou Lyrics.mp3
Fijian Gospel: Revelation GospelNoqu Kalou.mp3
Fijian Gospel-Ni Talai Au Qo Noqu Kalou.mp3
(Fijian Gospel) Dokidoki GospelLomamuni Me Yaco lyrics.mp3
Get the NEW Dawn Gospel CDCECERE (Live).mp3
YouTube- Sereki Au (Fiji Mix)wmv.mp3
Semisi Rasivo GospelNoqu Kalou.mp3
Fijian GospelNa I Lumuwmv.mp3
fijian gospeldodonu meu mate kina lyrics.mp3
"Noqu Kalou"Relentless Faith.mp3
Fijian GospelVuniani Navuasese feat Lusi Rakisivuki (Noqu Kalou).mp3
Fijian Gospel-Au na muri (Sekove Raikoro).mp3
Fijian GospelApa Tamaqu (Sekove Raikoro).mp3
Dawn GospelJisu Noqu Turaga (Tropical House 2016).mp3
Fijian Gospel-Ni Mai Bula Ki Vei Au Noqu Kalou.mp3
Fijian GospelLoloma levu ni kalou.mp3
Fijian GospelMaroroi Au (Extol Gospel).mp3
Noqu KalouEsther Singers.mp3
Fijian GospelZeal Gospel (Cakacaka ni Jisu).mp3
FIJI GOSPEL REMIX-LOLOMA LEVU NI KALOU(Bridegroom Singers)---- RMXX_dJ UnNIKk.mp3
Fijian Gospel: LFT(praise nd worship team with the choir)- Jisu sai kemuni.mp3
Fijian Gospel-Jisu Turaga ni Lomani Au.mp3
Fijian GospelZEAL(E Kila Na Yacaquwmv).mp3
Dokidoki GospelHOLD ON Just A Little Longer.mp3
Fijian Gospel: Faith Harvest WorshipAu Kaya Io.mp3
FIJIAN GOSPELKALOU NI ISIRELI.mp3
Fijian Gospel: Revelation GospelNa Cakacaka Ni Turaga.mp3
Voice of hopeEra kauti Au Lyrics.mp3
Davis Fijian Praise and worship Team-Jisu vuni noqu Bula.mp3


text:
Valenivolavola kei na Sarasara
Oni sureti moni mai sarasara ena neimami valenivolavola kei na vanua ni tabaivola. Raica na vanua kei na gauna ni sarasara.
Sipeni
Testigos Cristianos de Jehová
Ctra. M-108 Torrejón-Ajalvir, km. 5
28864 AJALVIR (MADRID)
SPAIN
+34 918-879-700
Sarasara
Moniti ina Vakaraubuka
8:30 a.m. ina 12:00 p.m. kei na 2:30 p.m. ina 4:30 p.m.
Kena dede 1 na aua
Ka Vakasakiti
Vakadewataka na ivola vakaivolatabu ina vosa vakaBasque, vaCatalan, vaGalician, vakaSipeni, vosa vaGalu ni Sipeni, kei na vosa vakaValencia. E tabaka tale ga na nodra ivola na mataboko ena vosa vakaSipeni. Okati ena sarasara na kedra ivolatukutuku na iVakadinadina i Jiova e Sipeni.


text:
Lavetaki ni Varanise sinai ena Baywatch ni Baywatch
Baywatch ni Baywatch lavetaki ni French-taucoko
📅 Tikinisiga ni vakacegu mai : 21 June 2017, 📅
📺 Ni : Ko Seci Gordon, 📺
🎦Na mataqali : Lasa, Cakacaka, Ilakolako, 🎦
🇺🇸Duikaikai : Amerika. 🇺🇸
Lavetaki ni Varanise sinai ena Baywatch ni Baywatch
Itukutuku yaga sara me baleta na iyaloyalo, Kiliki eke.
Synopsis:
Mitch Buchannon, na gung - ho iliuliu ni na tauridakai ni ivakarau Baywatch na dauveitaqomaki, Eratou dau sota
na rookie Matt Brody, e dua na dauqito pro vakaleqai tu ena gauna me qai tauyavutaki na mata vou ni iSoqosoqo ni. Ia,
Na gauna e dua na corpse e extracted mai na wasawasa, e dodonu me biuta vakatikitiki na nodra duidui yadudua na na rua ka cakacaka vata kei na nodra timi me tarovi na veitosoyaki ni waigaga
e dua na veisele ni e dua na mastermind mera.
Iyaya ni
- Baywatch – Baywatch iyaya ni vf,
- Baywatch – Baywatch iyaya ni,
- sinai tu na iyaloyalo ena Baywatch – Baywatch,
- Baywatch – Vf ni Baywatch iyaya ni hd,
- Lavetaka na Baywatch – Baywatch,
- Baywatch iyaya ni VF – Baywatch,
- Lavetaka na yaloyalo ni Baywatch – Baywatch ,,
- Baywatch – Baywatch ena Varanise,
- uptobox Baywatch – Baywatch ,,
- Baywatch – Iyaloyalo ni Baywatch 2017,
- vagalalataki na lavetaki ena Baywatch – Baywatch,
- Varanise uptobox Baywatch – Baywatch.


text:
Era vakabauta na iVakadinadina i Jiova na Creationism?
Sega. Keimami vakabauta na iVakadinadina i Jiova ni bulia na ka kece na Kalou. Ia keimami sega ni duavata kei na ivakavuvuli ni a buli na vuravura ena loma ga ni ono na siga. Na vuna? Na ivakavuvuli qori e veisaqasaqa kei na iVolatabu. Dikeva e rua na ivakaraitaki qo:
Ono na siga na balavu ni bulibuli. Na vakabauta ni creationism oya ni vuravura kei na ka bula kece era tu kina, e buli ena ono ga na siga, oya e 24-na aua ena dua na siga. Ia na vosa “siga” ena iVolatabu e rawa ni sivia na balavu ni gauna qori.
—Vakatekivu 2:4; Same 90:4.
Buli ni vuravura. Eso era vakavuvulitaka ni vuravura e se qai vica toka ga na udolu na yabaki na kena buli. Ia na iVolatabu e vakamacalataka ni vuravura kei na lomalagi sa buli oti ni se bera na ono na siga ni bulibuli. (Vakatekivu 1:1) Oya na vuna keimami sega ni saqata kina na ka era vakadinadinataka na daunisaenisi ni a buli na vuravura ena vica vata na bilioni na yabaki.
Keimami vakabauta ni a buli na lomalagi kei na vuravura, keimami vakabauta tale ga na nodra vakadidike na saenisi, ke tiko na kena ivakadinadina. Keimami vakabauta ni veisemati vinaka na ka e tukuna na iVolatabu kei na so na vakadidike ni saenisi.
VULICA ESO TALE NA KA
Na Cava Mada e Kaya na iVolatabu?
Na iVolatabu
—iVola ni Kalou Vei Keda
Ena yaga vakacava vei iko na iVolatabu mo walia kina nomu leqa? Na cava mo nuitaka kina na kena parofisai?
SAUMI NA TARO VAKAIVOLATABU
E Duavata na Ka Vakasaenisi kei na iVolatabu?
E cala na ka vakasaenisi ena iVolatabu?


text:
NA VALE NI VAKATAWA (ITABATABA E VULICI) Me 2017
Na itabataba qo e tiko kina na ulutaga me vulici ena Julai 3-30, 2017.
Vukei Ira na “Vulagi” Mera “Qaravi Jiova ena Marau”
Na cava meda cakava me laulau kina noda vunautaka na itukutuku vinaka vei ira na sega ni kilai Jiova?
Vukei Ira na Luvedra na “Vulagi”
Ke o dua na itubutubu o biuvanua, o na vukei luvemu vakacava ena nomu vinaka taucoko me kilai Jiova? Era na veivuke vakacava eso tale?
ITALANOA NI NONA BULA
Au Sega ni tu Suka Niu Galu
E didivara o Walter Markin, ia e marautaka na ka ni veivakalougatataki e vakila ena nona qarava na Kalou o Jiova.
Me Kua ni Batabata na Nomu Loloma
Eso na lotu vaKarisito ena imatai ni senitiuri era biuta na loloma a tu vei ira e liu. Na cava ena vukei keda me kaukaua tiko ga noda lomani Jiova?
“O Cei o Lomana, o Yau se na ka Era tu Qo?”
A vakavulici Saimoni Pita o Jisu me baleta na ka me vakaliuci. Vakacava rawa nida muria tale ga qori nikua?
Nona Vukei Ira na Tacina o Keio
O cei o Keio, na cava meda vakatotomuri koya kina?
Marautaki ni Rawarawa na Bula
Na cava e uqeti rau e dua na veiwatini me rawarawa na nodrau bula? Erau cakava vakacava? E vakavu marau vakacava nodrau vakatulewa?
VANUA E MAROROI KINA NA KEDA ITUKUTUKU MAKAWA
“Keimami sa Qai Gumatua ga Vakalevu Salavata kei na Loloma”
Ni oti na soqo ena 1922, era muria vakacava na Gonevuli ni iVolatabu na ivakaro mera “kacivaka na Tui kei na matanitu”?


text:
20 TISEBA, 2016
MERIKA
Volitaki e Dua na Tikiniqele Levu e Brooklyn
Ena Tusiti na ika20 ni Tiseba, 2016, era volitaka na iVakadinadina i Jiova na qele ena 85 Jay Street. Eratou volia na qele e tolu na kabani eratou dau caka bisinisi vata ena voli qele kei na vale. E toka na qele qori ena yasayasa kilai levu o Dumbo, e Brooklyn. E rauta ni 92,903 na mita vakarivirivi na vanua e volitaki, qai rawa ni caka kina e levu na ka ni veivakatorocaketaki.
Ena veiyabaki ni 1980 kei na 1990, a dau tu ena tikiniqele ena Jay Street e levu na vale ca. Era volia na iVakadinadina na qele qori me tara kina nodra vale ni tabaivola. Ia e veisau na matanicagi, e mani tokitaki i Wallkill, Niu Yoka, nodra vanua ni tabaivola. Dua na gauna lekaleka ga sa oti, sa tokitaki nodra itikotiko liu na iVakadinadina i Warwick, Niu Yoka. Sa volitaki tale ga na nodra qele kei na vale ena yasayasa o Brooklyn Heights kei Dumbo.
E kaya o Richard Devine, e dua na nodra gusunivosa na iVakadinadina: “E kunekunei dredre na qele ena 85 Jay Street, ni vakasamataki na ka levu ni tikiniqele, e toka ena dua na vanua veiganiti, e levu tale ga na ka e rawa ni caka kina ena veigauna se bera mai.”
Gusunivosa:
David A. Semonian, Valenivolavola ni iTukutuku, +1-845-524-3000


text:
RA TAROGA NA ITABAGONE
Na Cava Meu Kauaitaka Kina na Noqu iSulusulu?
E tukuni iko nomu isulusulu, ya na vuna e bibi kina mo kauaitaka na ka o dara. Na cava e tukuna me baleti iko nomu isulusulu?
Tolu na rai cala, kei na sala mo vorata kina
iMatai ni rai cala: Me lewa nomu isulusulu na tabana ni itukutuku.
E kaya e dua na goneyalewa o Theresa: “Na levu ni itukutuku ni veivoli e biu mai me baleta e dua na mataqali isulu, e vakavuna meu via muria na isulusulu va ya ena so na gauna. Na levu ga ni nomu vakasamataka na itaba ni isulu o raica, na levu ga ni nomu vinakata na isulu va ya.”
E sega ni bacani ira ga na yalewa na itukutuku ni veivoli. E kaya na ivola The Everything Guide to Raising Adolescent Boys: “E bacani ira tale ga vakalevu na tagane na itukutuku ni veivoli. Sa ra tekivu taketetaki ira sara ga na gonetagane na dauveivoli nira se gone.”
Ka mo cakava: E kaya na iVolatabu: “Na tamata yalowai e vakabauta na vosa kece, ia o koya e yalomatua e vakasamataka na nona ilakolako kece.” (Vosa Vakaibalebale 14:15) O rawa ni muria na ivakavuvuli ya ena nomu vakalewa vinaka na itukutuku ni veivoli o raica. Kena ivakaraitaki, ni o raica na itukutuku ni veivoli e vakaraitaki kina na isulu “veivagarogaroi,” e vinaka mo taroga:
‘O cei ena yaga vakalevu vua keu muria na isulusulu ya?’
‘Na cava ena tukuna me baleta noqu ivakarau ni bula?’
‘Vakacava qori dina na noqu ivakarau ni bula kei na ka au vakavulici kina?’
Vakatutu: Vakaraica vinaka me dua na macawa na itukutuku ni veivoli kei na ka e vakaraitaki ena so tale na tabana ni itukutuku me baleta na isulu. Na ivakarau ni bula cava e uqeta? Vakacava e vakaraitaki ena itukutuku ni dodonu mo muria e dua na ivakarau sa ra muria tiko e levu? E kaya e dua na goneyalewa o Karen: “E kaukaua na veivakamuai me rairai vinaka kina e dua, dara na isulu totoka qai vakaraitaka na maresa ni yagona. Era kila qori o ira na dau vakarautaka na itukutuku ni veivoli ra qai taketetaki ira vakalevu na itabagone.”
iKarua ni rai cala: Muria na isulusulu sa takalevu tu nikua mo taleitaki kina.
E kaya e dua na gonetagane o Manuel: “Ni taka vou mai e dua na mataqali isulusulu, sa macala ga nira na muria e levu. Ke o sega ni muria, o na vakalewai.” E tokona qori e dua na goneyalewa o Anna: “Na levu wale ga ni nona vinakata e dua me taleitaki e lai muria kina na mataqali isulusulu e taka vou mai.”
Ka mo cakava: E tukuna na iVolatabu: “Kua ni muria na ivakarau ni veika vakavuravura qo.” (Roma 12:2) O rawa ni muria na ivakavuvuli qori ni o raica na nomu isulu qai taroga:
‘Au digitaka vakacava na noqu isulu?’
‘E bibi meu dara na isulu e cakava mai e dua e kilai levu?’
‘Au dau via vakadrukai ira eso tale ena noqu isulusulu?’
Vakatutu: Kua ni leqataka e vou se taleitaki nomu isulusulu, se madra qai sega ni taleitaki. E bibi cake me kilai ni o nuidei, o rawa ni vakatulewa ga vakataki iko. Qori ena vukei iko mo lomavakacegu qai sega ni nuiqawaqawataka na ka mo cakava mo taleitaki kina.
iKatolu ni rai cala: Levu ga ni kena ‘veivagarogaroi, kena vinaka.’
E kaya e dua na goneyalewa o Jennifer: “Meu tukuna vakadodonu, au dau via dara sara ga ena so na gauna na isulu e veivagarogaroi, me vaka na kena e rui lekaleka, kabita na yago, qai ka lalai.”
Ka mo cakava: E kaya na iVolatabu: “Me kua ni kemuni idivi na veika e sau . . . me kemuni idivi ga na tamata e loma.” (1 Pita 3:3, 4) Ni o muria na ivakasala qori, vakacava e vinaka cake na isulu e dreta na mata se na itovo e tara na loma ni tamata?
Vakatutu: Ena vukei iko vakalevu ena nomu vakatulewa me baleta ‘na isulusulu’ na yalomalumalumu. Era na rairai sega ni duavata kei na vakasama qori e levu nikua. Ia vakasamataka ga va qo:
Drau sa bau veitalanoa kei na dua e dau levu nona vosa qai tukutukuni koya? Ena rairai sega sara ga ni kidava o koya ni sa votivoti toka vei iko na ka e cakava!
Qori tale ga na ka ena yaco ke o sega ni qarauna nomu isulusulu. Na isulu o dara ena vakavuna nodra vakaraici iko eso tale. E rawa sara ga nira nanuma ni veilecayaki tu nomu bula, o nanuma ni o dua na ka. E rawa tale ga ni vakauitukutuku cala nomu isulusulu.
Saga mo yalomalumalumu, ena vukei iko qori mo qarauna nomu isulusulu. E kaya e dua na itabagone o Monica: “E sega ni tukuni mo vakaisulu vakataki ira na bubu mo vakaraitaka kina ni o yalomalumalumu. E bibi ga mo veidokai, qai kua ni cakava na ka o na beci kina.”


text:
O Cei o Jiova?
Kena isau vakaivolatabu
O Jiova na Kalou dina e cavuti ena iVolatabu, e bulia na ka kece. (Vakatakila 4:11) Eratou sokaloutaki koya o Eparama, Mosese, kei Jisu. (Vakatekivu 24:27; Lako Yani 15:1, 2; Joni 20:17) E Kalou e “vuravura taucoko,” sega ni dua ga na matatamata.—Same 47:2.
E tukuna na iVolatabu ni yaca ni Kalou o Jiova. (Lako Yani 3:15; Same 83:18) E yavutaki na yaca qori ena dua na vu vakaIperiu e kena ibalebale “me yaco.” Era kaya tale ga eso na vuku ni yaca, Jiova, e kena ibalebale “O Koya e Vakavuna me Yaco.” Qori e veiganiti vinaka kei na nona kilai o Jiova me Dauveibuli, qai dau vakayacora na nona inaki. (Aisea 55:10, 11) E vakatakila vei keda na iVolatabu eso tale na ka me baleti Jiova, vakabibi nona itovo qoroi na loloma.—Lako Yani 34:5-7; Luke 6:35; 1 Joni 4:8.
Na yaca Jiova ena vosa vakaIperiu e volai ena va na matuavosa יהוה (YHWH). E sega ni kilai na icavucavuti dina ni yaca ni Kalou ena vosa makawa vakaIperiu. Ia na kena vakadewa vakaViti “Jiova” sa vakayagataki voli mai ena dua na gauna balavu.
Cava e sega ni kilai kina na icavucavuti ni yaca ni Kalou ena vosa makawa vakaIperiu?
Na vosa vakaIperiu makawa e sega na kena votu (a, e, i, o, u), e vakayagataki ga na matuavosa. Ni vakayagataki e veisiga na vosa vakaIperiu makawa, era biuta na votu veiganiti na dauwiliwili. Ia ni vakacavari na volai ni iVolatabu vakaIperiu (“Veiyalayalati Makawa”), era vakabauta eso na Jiu ni cala me cavuti na yaca ni Kalou. Nira wilika e dua na tikinivolatabu e volai kina na yaca ni Kalou, era sosomitaka ena vosa me vaka na “Turaga” se “Kalou.” A tete na vakabauta vakaJiu qori ena veisenitiuri e muri, mani yali yani vakadua na kena icavucavuti ena gauna makawa. *
Era nanuma eso ni icavucavuti ni yaca ni Kalou na “Yahweh,” eso tale e duidui na ka era nanuma. Dua na ivolavivigi ni Waitui Mate e tiko kina e dua na wase ni Vunau ni Soro ena vosa vaKirisi e vakadewataka na yaca ni Kalou me Iao. Era vakatututaka tale ga na dauvolaivola makawa ni Kirisi na icavucavuti Iae, I·a·beʹ, kei na I·a·ou·eʹ. Ia e sega ni dua vei ira na icavuti qori e vakadinadinataki me kena icavucavuti dina ena vosa makawa vakaIperiu. *
Rai cala me baleta na yaca ni Kalou ena iVolatabu
Rai cala: Era qai vakacuruma ga na yaca “Jiova” e levu na vakadewa ni iVolatabu.
Ka dina: E laurai ena iVolatabu e rauta ni 7,000 na va na matuavosa vakaIperiu ni yaca ni Kalou. * E levu na vakadewa era kauta laivi na yaca ni Kalou ra qai sosomitaka ena icavuti me vaka na “Turaga.”
Rai cala: Sega ni gadrevi me dua sara na yaca ni Kalou Kaukaua Duadua.
Ka dina: A uqeti ira sara ga na dauvola iVolatabu na Kalou mera vakayagataka vakavica vata na udolu na yacana, e dusimaki ira tale ga na nona dauveiqaravi mera vakayagataka na yacana. (Aisea 42:8; Joeli 2:32; Malakai 3:16; Roma 10:13) A cudruvi ira tale ga na parofita lasu na Kalou nira via vakamuai ira na nona tamata mera guilecava na yacana.—Jeremaia 23:27.
Rai cala: Me muri na nodra ivakarau na Jiu, qai kau laivi mai na iVolatabu na yaca ni Kalou.
Ka dina: Era bese dina ni cavuta na yaca ni Kalou eso na nodra vunivola na Jiu. Ia era sega ni kauta laivi mai na nodra ilavelave ni iVolatabu. Se mani cava e yaco, e vakaroti keda na Kalou meda kua ni muria na ivakarau vakatamata e veisaqasaqa kei na nona ivakaro.—Maciu 15:1-3.
Rai cala: Me kua ni vakayagataki ena iVolatabu na yaca ni Kalou ni sega ni kilai na kena icavucavuti vakaIperiu.
Ka dina: E laurai ena vakasama qori ni vinakata na Kalou me tautauvata na nodra cavuta na yacana na duidui matatamata. Ia e kaya na iVolatabu ni duidui na nodra icavucavuti ni yaca na tamata ni Kalou ena gauna makawa, qai vakatau qori ena nodra dui vosa ni vanua.
Kena ivakaraitaki, na dauveilewai e Isireli o Josua. O ira na lotu vaKarisito era vosa vakaIperiu ena imatai ni senitiuri era na rairai cavuta na yaca i Josua me Yehoh·shuʹaʽ, o ira na vosa vaKirisi era na rairai kaya I·e·sousʹ. E yaca vakaIperiu na Josua, ia e vakayagataka na iVolatabu na kena vakadewa vaKirisi. Kena ibalebale era muria na lotu vaKarisito na kena icavucavuti e matau ena nodra vanua.—Cakacaka 7:45; Iperiu 4:8.
E rawa ni muri tale ga na ivakavuvuli qori ena kena vakadewataki na yaca ni Kalou. Na vakalesui ni yaca ni Kalou ena vanua e dodonu me volai kina ena iVolatabu, e bibi cake mai na kena via kilai na kena icavucavuti dodonu.
^ para. 7 E kaya na New Catholic Encyclopedia, iKarua ni iTabataba, Volume 14, tabana e 883-884: “Oti vakalailai na nodra sereki na tu vakavesu, sa qai dokai vakalevu na yaca Yahweh, ia sa tekivu sosomitaki tale ga ena vosa ADONAI se ELOHIM.”
^ para. 8 Ena ikuri ni ivakamacala, raica na ikuri A4, “Yaca ni Kalou ena iVolatabu vakaIperiu,” ena iVolatabu Vakadewa ni Vuravura Vou.
^ para. 11 Raica na Theological Lexicon of the Old Testament, Volume 2, tabana e 523-524.


text:
RA TAROGA NA ITABAGONE
Bulibuli se Bula Vakaidewadewa?—Wase 4: Au na Vakamacalataka Vakacava na ka Au Vakabauta me Baleta na Veika Buli?
O tu suka na vakamacalataka e koronivuli na ka o vakabauta me baleta na veika buli. De dua e vulici ena ivolanivuli na bula vakaidewadewa, o rairai leqataka tale ga nira na vakalialiai iko na nomu qasenivuli kei ira na lewenikalasi. O na doudou vakacava ni vakamacalataka na ka o vakabauta me baleta na veika buli?
O rawa ni vakamacala!
O na rairai nanuma: ‘Au sega ni gone vuku, au sega ni rawa ni vakamacala kina ena veika vakasaenisi kei na bula vakaidewadewa.’ Qori na ka a nanuma o Danielle ena dua na gauna, e kaya: “E dredre dina meu vakamacala, niu kila ena saqati kina na ka e vakabauta o noqu qasenivuli kei ira na lewenikalasi.” E va tale ga qori nona rai e dua na goneyalewa o Diana, e kaya: “Au dau veilecayaki nira veiba ra qai vakayagataka na vosa vakasaenisi.”
Ia e sega ni nomu inaki mo wini ena veiba. E sega tale ga ni gadrevi mo kila vinaka na veika vakasaenisi mo rawa ni vakamacalataka na vuna o vakabauta kina ni buli na veika e tu e vuravura.
Vakatutu: Vakayagataka na ivakamacala rawarawa ena Iperiu 3:4: “E macala . . . ni tiko o koya e tara na vale yadua, ia o koya e tara na ka kece ga na Kalou.”
E vakamacalataka va qo e dua na goneyalewa o Carol na ivakavuvuli ena Iperiu 3:4: “Kaya mada o taubale tiko ena loma ni veikauloa. E vica vata na maile na yawa ni vanua o na qai sotava kina e dua na tamata. Ni o rai sobu, o raica sara ni lutu toka ena qele e dua na ileunibati (toothpick). Na cava ena lako mai na nomu vakasama? Era na kaya e levu, ‘E dua sa lesu oti eke.’ E ka lailai ga na ileunibati qai rairai nanumi ni sega ni yaga, ia e laurai kina nona vuku o koya e bulia. Sa qai wacava sara na lomalagi, vuravura kei na kece e tu kina!”
Ke kaya e dua: “Ke buli na ka kece, o cei ga e buli koya a bulia na ka kece?”
O rawa ni kaya: “Ke da sega ni kila na ka kece me baleta na Dauveibuli, sega ni kena ibalebale qori ni sega ni bula tiko o koya. Vakasamataka mada, o na rairai sega ni kila na kena itukutuku kece o koya a bulia na nomu mobail, ia o vakabauta ni dua a bulia se vakacava? [Waraka me sauma.] E levu sara na ka meda vulica me baleta na Dauveibuli. Ke o taleitaka, au rawa ni vakamacalataka vei iko na veika au sa vulica me baleti koya.”
Vakavakarau
E kaya na iVolatabu: “Vakarau tu ena gauna kece moni vakamacalataka nomuni inuinui vei ira kece era taroga, moni vakayacora qo ena yalomalua kei na veidokai dina.” (1 Pita 3:15) E rua na ka mo vakasamataka vinaka, na ka o kaya kei na ivakarau ni nomu vosa.
Ka o kaya. E bibi na nomu lomana na Kalou ni na uqeti iko mo vakamacala. Ia ke o via vakadinadinataka ni bulia na ka kece na Kalou, e sega ni veirauti mo vakamacalataka ga na levu ni nomu lomana na Kalou. E vinaka mo vakamacalataka eso na ivakaraitaki ni veika bula, me yavutaki vinaka kina nomu kaya ni dua e bulia na ka kece.
Yalodei ni o vakamacala, kua ga ni veibeci. Era na yalorawarawa eso tale mera rogoci iko ke o doka na ka era vakabauta, o sega ni togoraka vei ira na ka o vakabauta.
“Au vakabauta ni bibi meda qarauna noda ivakarau ni vosa, me kua ni nanumi nida veibeci se nida kila kece na ka. Noda itautau tale ga ni vosa me kua ni nanumi kina nida uasivi ira eso tale.”—Elaine.
iVukevuke ni ivakamacala
E kaya e dua na itabagone o Alicia: “Ke da sega ni vakavakarau, eda sa na galu tu ga de da qai vakamadualaki.” E vakadinata o Alicia ni bibi na vakavakarau vinaka. E kaya e dua tale na goneyalewa o Jenna: “Au doudou ni vakamacalataka na veika buli keu sa vakarautaka tu e dua na ivakaraitaki totoka qai rawarawa ga me tokona noqu ivakamacala.”
O na raica e vei na ivakaraitaki va qori? Era vakadinadinataka e levu na itabagone ni yaga nodra vakayagataka na ivukevuke qo:
The Wonders of Creation Reveal God’s Glory (vidio)
Na ulutaga “Bula Vakaidewadewa se Buli?” ena mekesini na Yadra! (Taipataka na ulutaga [wili kina na komalili] “Bula Vakaidewadewa se Buli” ena kato e vakarautaki me vaqarai kina na ulutaga ena LAIBRI ENA INTERNET.)
Vakayagataka na LAIBRI ENA INTERNET mo vakekeli kina.
E vinaka mo railesuva tale ga na ulutaga “Bulibuli se Bula Vakaidewadewa?”
Vakatutu: Vakayagataka na ivakaraitaki e vakadeitaki kina na ka o vakabauta. Ena rawarawa nomu nanuma na ivakaraitaki qori, o na yalodei tale ga ni vakamacalataka. Vakatovotovotaka na sala o na vakamacalataka kina na ka o vakabauta.


text:
LESONI 12
E Rawa Vakacava mo Toro Voleka Vua na Kalou?
1. E rogoca na Kalou na masu kece?
E sureti ira na tamata kece o Jiova mera toro voleka vua ena masu. (Same 65:2) Ia e sega ni rogoca se vakadonuya na masu kece. Kena ivakaraitaki, ena tarovi na nona masu na tagane e dau vakalolomataki watina. (1 Pita 3:7) A sega tale ga ni rogoca na Kalou na nodra masu na Isireli baleta nira sega ni muduka na nodra ivakarau ca. Qori e vakaraitaka me kua ni raici vakamamada na masu. Ia ke dua e cala bibi qai veivutuni dina, ena rogoca na Kalou na nona masu.—Wilika Aisea 1:15; 55:7.
2. Meda masu vakacava?
Na masu e tiki ni noda sokalou, e dodonu gona meda masu ga vua na noda Dauveibuli o Jiova. (Maciu 4:10; 6:9) Nida ivalavala ca tale ga, e bibi meda masu ena yaca i Jisu ni a mate ena vuku ni noda ivalavala ca. (Joni 14:6) E sega ni vinakata o Jiova meda cavuta tiko ga na qaqanimasu e wiligusutaki se volai, ia e vinakata meda masu mai vu ni lomada.—Wilika Maciu 6:7; Filipai 4:6, 7.
E rawa mada ga ni rogoca na noda Dauveibuli na masu lo. (1 Samuela 1:12, 13) E sureti keda meda masu e veigauna, kena ivakaraitaki ena mataka se nida vakarau moce, ena gauna ni kana, se gauna eda sotava kina na leqa.—Wilika Same 55:22; Maciu 15:36.
3. Na cava era dau soqoni vata kina na lotu vaKarisito?
E sega ni rawarawa na noda toro voleka vua na Kalou nida maliwai ira era sega ni vakabauti koya ra qai vakasewasewana na nona yalayala me baleta na bula sautu e vuravura. (2 Timoci 3:1, 4; 2 Pita 3:3, 13) E bibi kina meda dau veivakayaloqaqataki nida veimaliwai kei ira eda vakabauta vata.—Wilika Iperiu 10:24, 25.
Na noda veimaliwai kei ira era lomana na Kalou ena vukei keda meda toro voleka vua. Na nodra soqoni na iVakadinadina i Jiova e vanua vinaka me vakayaloqaqataki kina e dua ena nodra vakabauta eso tale.—Wilika Roma 1:11, 12.
4. E rawa vakacava mo toro voleka vua na Kalou?
O rawa ni toro voleka vei Jiova ke o vakasamataka vakatitobu na ka o vulica ena nona Vosa. Vakananuma na ka o rawa ni vulica ena ka e cakava, nona ivakasala, kei na veika e yalataka. Nida masu qai vakasama vakatitobu, eda na rawa ni kila na levu ni nona loloma na Kalou kei na nona vuku.—Wilika Josua 1:8; Same 1:1-3.
O na rawa ga ni toro voleka vua na Kalou ke o nuitaki koya, o vakabauti koya tale ga. Ia na vakabauta e vaka e dua na kabula e vinakati me vakani tiko ga. E dodonu mo vakania wasoma se mo vakaukauataka tiko ga na nomu vakabauta ni o railesuva na veika e yavutaki kina.—Wilika Maciu 4:4; Iperiu 11:1, 6.
5. Ena yaga vakacava na nomu toro voleka vua na Kalou?
O Jiova e kauaitaki ira era lomani koya. E rawa ni taqomaki ira mai na veika ena vakaleqa na nodra vakabauta kei na nodra inuinui ni bula tawamudu. (Same 91:1, 2, 7-10) E vakasalataki keda ena veika e rawa ni vakaleqa na noda bula kei na noda marau. E vakavulici keda o Jiova ena ivakarau ni bula vinaka duadua.—Wilika Same 73:27, 28; Jemesa 4:4, 8.
VULICA ESO TALE NA KA
POROKARAMU NI VULI IVOLATABU
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?
Na Cava Mada e Kaya na iVolatabu?
Toro Voleka Vua na Kalou ena Masu
E rogoca na Kalou nomu masu? Me saumi na taro qori, ena vinakati mo kila na ka e kaya na iVolatabu me baleta na masu.


text:
Era Saumi na Nodra iLiuliu ni Lotu na iVakadinadina i Jiova?
Era Saumi na Nodra iLiuliu ni Lotu na iVakadinadina i Jiova?
Me vakataki ira na lotu vaKarisito ena imatai ni senitiuri, keimami na iVakadinadina i Jiova keimami sega ni vakaduiduitaki ira na veiliutaki kei ira na lewenilotu. Keimami vakadonui kece na papitaiso me keimami vakaitavi ena cakacaka vakavunau kei na veivakavulici. Keimami wasewasei na iVakadinadina i Jiova ina ivavakoso yadua e voleka ni 100 na lewena. Ena ivavakoso yadua, era veiqaravi kina na tagane matua vakayalo mera “qase.” (Taito 1:5) Era veiqaravi ena itavi qori ia ra sega ni saumi kina.


text:
RA TAROGA NA ITABAGONE
Na Cava Meu Qarauna Kina na Veivakamuai ni Tabana ni iTukutuku?—Wase 2: Baleti Ira na Gonetagane
Na veivakamuai cava me qarauni?
Ka mo kila
Ka o rawa ni cakava
Na veivakamuai cava me qarauni?
Raica mada eso na vosa qo, qai sauma na kena taro.
Na vosa cava e ganiti ira vinaka na gonetagane era dau vakaraitaki ena tabana ni itukutuku (wili kina na iyaloyalo, tivi, kei na itukutuku ni veivoli)?
Na vosa cava o vinakata me tukuni me baleti iko?
E vinaka ke tiko ena imatai ni yatu na nomu isau ni matai ni taro, qai tiko ena ikarua ni yatu na nomu isau ni karua ni taro. Na vuna? Na itovo e dau uqeta na tabana ni itukutuku vei ira na tagane, ena rairai veicalati kei na ka o kilai kina se o sega ni vinakata me laurai vei iko. Dikeva mada e vica na tikina qo.
Era dau vakaraitaki ena tabana ni itukutuku na tagane era voravora qai dau be. E kaya na ivola Why Boys Don’t Talk—and Why It Matters nira vakaraitaki vakalevu ena tivi, iyaloyalo, kei na qito, na tagane era “momoqaqa qai voravora. . . . Kena ibalebale ke vinakati mera taleitaki na tagane e dodonu mera momoqaqa qai dau be.”
Vakasamataka mada: Vakacava ena vukei iko na itovo voravora mo tagane vinaka vei ira nomu itokani, e vanua ni cakacaka, qai tagane vakawati vinaka tale ga? Ni o vakacudrui, e laurai vakalevu nomu kaukaua ni o vakaraitaka nomu cudru, se ni o saga mo lewai iko vinaka? Na itovo cava e vakaraitaka ni o yalomatua?
E kaya na iVolatabu: “E vinaka o koya e berabera ni cudru, e ca na tamata qaqa, kei koya e lewa vinaka na yalona vei koya e vakadruka na koro.”—Vosa Vakaibalebale 16:32.
Era vakaraitaka na tabana ni itukutuku na tagane e ca na uludra ena veiyacovi. E kaya o Chris e yabaki 17: “Na levu ni veiveisau nodra itau na tagane era vakaraitaki ena iyaloyalo kei na tivi, e lailai tale na nodra veisautaka nodra isulu.” E tomana o Gary e yabaki 18: “E dau vakaraitaki vakalevu ena tabana ni itukutuku na gonetagane e ca na uluna ena veiyacovi.” Kena ivakaraitaki, era dau vakaraitaki ena so na iyaloyalo na cauravou era taleitaka ga vakalevu na pati, gunu, kei na veiyacovi.
Vakasamataka mada: O vinakata me va ya na kemu irogorogo? Vakacava na tagane yalomatua ena vakayagataki ira ga na yalewa me vakacegui kina nona gagadre ni veiyacovi se na dokai ira?
E kaya na iVolatabu: “Moni kila yadua na sala moni lewa kina na yagomuni, me savasava qai rokovi, moni kua ni dau kocokoco se garogaro vakasisila.”—1 Cesalonaika 4:4, 5.
Era sega ni nuitaki na tagane era dau vakaraitaki ena tabana ni itukutuku. Era vucesa qai vaka me sega tu na kedra yaga na gonetagane era vakaraitaki ena iyaloyalo se porokaramu ni tivi e saravi vakalevu. De dua qori e vakavuna mera nanuma kina eso na uabula nira na sega ni rawata e dua na ka na gonetagane. E kaya o Gary sa cavuti oti mai: “E dredre me dua noqu cakacaka ena gauna au yabaki 16 kina, levu na daunibisinisi ena noqu yasayasa era via vakacakacakataki ira ga na yalewa. Era nanuma nira na sega ni rawata e dua na ka, se ra sega ni nuitaki na gonetagane kece!”
Vakasamataka mada: Vakacava e vinaka na ka e vakaraitaka na tabana ni itukutuku me baleti ira na gonetagane, ni sega na kedra yaga ra qai sega ni nuitaki? O na vakaraitaka vakacava ni sega ni va qori nomu ivakarau ni bula?
E kaya na iVolatabu: “Me kua sara ni dua e beci iko ni o se cauravou. Ia mo ivakaraitaki vei ira na yalodina ena vosa, ena itovo, ena loloma, ena vakabauta, ena ivalavala savasava.”—1 Timoci 4:12.
Ka mo kila
E dau vesumona na tabana ni itukutuku. Kena ivakaraitaki, ena vesumonataki iko na tabana ni itukutuku mo nanuma ni dodonu mo muria na isulusulu kei na sasauni sa takalevu tu nikua mera taleitaki iko kina eso tale. E kaya e dua na cauravou yabaki 17 o Colin: “Ni via volitaki e dua na mataqali isulu, e dau vakaraitaki ena itukutuku ni veivoli e dua na tagane e dara tu na isulu ya ra qai wavoliti koya na goneyalewa. Qori e rawa ni uqeta e dua me lai volia na isulu ya, au a cakava tale ga ya ena so na gauna!”
Vakasamataka mada: Ni o tokara e dua na isulu, vakacava qori e ivakarau ni nomu isulusulu se o vakamuri ira ga eso tale? Ena yaga vei cei na ilavo o vakayagataka mo volia kina na isulu vovou kece e vakaraitaki mai?
E kaya na iVolatabu: “Ni kua ni muria na ivakarau ni veika vakavuravura qo.”—Roma 12:2.
E rawa nira sega ni taleitaki iko na goneyalewa ke o via vakatotomuri ira era dau vakaraitaki ena tabana ni itukutuku. Raica mada na ka era kaya eso na goneyalewa:
“Au taleitaka na tagane e sega ni veimurimuri, e rawa ni vakatulewa ga vakataki koya qai sega ni dau saga me veivakadrukai na ka e cakava. Ena vakamadualaki koya ga na tagane e saga e veigauna me vakadrukai ira eso tale!”—Anna.
“E veiuqeti na tabana ni itukutuku mera vakaiyaya vovou vakalivaliva na gonetagane, me veisiwati tale ga na kedra irairai vei ira na goneyalewa. Ia era sa sega ni kauaitaka na ka va qori na goneyalewa nira tubu cake tiko. Era sa kauaitaka ga na nona itovo e dua na tagane, kei na nona ivakarau vei ira eso tale. Kena ivakaraitaki, era taleitaka na goneyalewa na cauravou e daudina, e sega ni dau veidabui.”—Danielle.
“Levu na ‘tagane rairai totoka’ era dau dokadoka, au sega ni taleitaki ira era va ya. Ke o tagane rairai vinaka duadua mada ga e vuravura, e maumau wale ke sega ni vinaka nomu itovo.”—Diana.
Vakasamataka mada: E kaya na iVolatabu me baleta na cauravou o Samuela: “E tubu tiko ga . . . e taleitaki koya o Jiova kei ira na lewenivanua.” (1 Samuela 2:26) Na itovo cava o na via vakavinakataka me va kina ya na kemu irogorogo?
E kaya na iVolatabu: “Ni yaloqaqa.”—1 Korinica 16:13.
-
Ka o rawa ni cakava
Kua ni muri tu ga vakamataboko. Nanuma tiko na ka e kaya na iVolatabu: “Na ka kece e tu e vuravura—na gagadre ni yago, na gagadre ni mata kei na nona dokadokataka e dua na ka e taukena—e sega ni vu mai vua na Tamada, e vu ga e vuravura.”—1 Joni 2:16.
Na matai ni nona veibacani ena gagadre va ya na tabana ni itukutuku, e rawa sara ga ni nanumi ni sega ni dua na kena leqa. Kua gona ni muri tu ga vakamataboko. Na ka o raica ena tabana ni itukutuku e kena inaki levu ga mera rawailavo kina na daunibisinisi.
Vakatulewa ga vakataki iko. E tukuna na iVolatabu: “Sulumaka na itovo vou, e vakavoui tiko ga ena kilaka dodonu me salavata kei na iyaloyalo i koya e bulia.” Qori e veibasai ni ivakarau e veiuqeti kina na tabana ni itukutuku.—Kolosa 3:10.
Me rawa ni o muria na ivakasala qori, vakasamataka tale na itovo o vola ena itekivu ni ulutaga qo ena ka o vinakata mo kilai kina. E vinaka mo saga sara ga qo mo bucina na itovo qori se mo vakavinakataka.
Vuli vei ira era ivakaraitaki vinaka. E kaya na iVolatabu: “O koya e vakailala kei ira na vuku ena vuku.” (Vosa Vakaibalebale 13:20) Vakasamataka mada e dua na tagane o rairai vakadinadinataka ni vuku ena ka e cakava. De dua e lewe ni nomu vuvale, kena ivakaraitaki o nomu ta se nomu momo. Se dua nomu itokani tagane matua vakayalo se dua drau veikilai e dau yalomatuataka na ka e cakava. O na sotavi ira tale ga e levu na tagane ivakaraitaki vinaka ena nodra soqoni na iVakadinadina i Jiova. Eso tale na ivakaraitaki vinaka e rawa nira vakatotomuria na itabagone e cavuti ena iVolatabu me vakataki Taito.—Taito 2:6-8.
Vakatutu: Wilika ena ivola Vakatotomuria Nodra Vakabauta na nodra ivakaraitaki vinaka eso era cavuti ena iVolatabu, me vakataki Epeli, Noa, Eparama, Samuela, Ilaija, Jona, Josefa, kei Pita.


text:
WASE 3
Lomani Ira na Tamata e Lomani Ira na Kalou
“O koya e vakailala kei ira na vuku ena vuku.”—VOSA VAKAIBALEBALE 13:20.
1-3. (a) Na ka dina cava e tukuna na iVolatabu? (b) Eda na digitaka vakacava na itokani era uqeti keda ena ka vinaka?
EDA vaka na sipadi e domica na wai. E rawarawa sara nida muria nodra ivakarau ni rai, ivakatagedegede, kei na nodra itovo eda veimaliwai voleka, dina nida na sega ni kidava ena so na gauna.
2 E dina kina na ka e kaya na iVolatabu: “O koya e vakailala kei ira na vuku ena vuku, ia o koya e veitokani kei ira na lialia ena tini ca.” (Vosa Vakaibalebale 13:20) Na vosa “vakailala” e sega ni dusia na sota vagauna, ia e vakaibalebaletaka na veimaliwai e veigauna. E kaya e dua na ivoladusidusi ni iVolatabu me baleta na tikina qo: “Ke o vakailala kei na dua, sa rawa ni drau veidredreti.” Sega beka nida dau via vakatotomuri ira eda veitokani voleka? Io, noda veimaliwai wasoma, ena rawa gona ni vakamuai keda ena ka e yaga se na ka e veivakaleqai.
3 Meda tiko ga ena loloma ni Kalou, e bibi meda qara na itokani era uqeti keda ena ka vinaka. Ena rawa vakacava qori? Meda lomani ira e lomana na Kalou se veitokani kei ira na nona itokani. E sega tale ni dua na noda itokani vinaka, o koya ga e vakaitovotaki koya ena itovo e taleitaka o Jiova. Meda raica mada se o cei e lomani ira na Kalou. Me rawa nida digitaka vinaka na noda itokani, e bibi me matata vei keda na rai i Jiova.
O IRA E LOMANA NA KALOU
4. Na cava e tu kina vei Jiova na dodonu me digia se o cei me nona itokani, cava e vakatokai Eparama kina me nona “itokani”?
4 O Jiova e digitaka vinaka na nona itokani. E tu vua na dodonu me cakava vaka kina, ni Turaga Cecere ni lomalagi kei vuravura qai ka dokai duadua na noda veitokani kei koya. O cei e digia mera nona itokani? E volekati ira na vakararavi vua ra qai vakabauti koya mai vu ni lomadra. Dua qo na peteriaki o Eparama, e kilai ena vakasakiti ni nona vakabauta. E sega tale ni dua na ituvaki e vakatovolei kina na vakabauta me tautauvata kei na nona kerei e dua na tama me cabora na luvena tagane me isoro. * Ia o Eparama a ‘soli Aisake me vakacabori,’ ni vakabauta dei ni “rawa vua na Kalou me vakaturi koya mai na mate.” (Iperiu 11:17-19) Ni vakabauta qai talairawarawa o Eparama, e vakatokai koya kina o Jiova me nona “itokani.”—Aisea 41:8; Jemesa 2:21-23.
5. Na cava na rai i Jiova me baleti ira era yalodina ni talairawarawa vua?
5 E talei vei Jiova na noda talairawarawa vua ena yalodina. E lomani ira era saga mera yalodina tiko ga vua, se mani cava e yaco. (Wilika 2 Samuela 22:26.) Me vaka sa vakamacalataki oti ena Wase 1 ni ivola qo, o Jiova e taleitaki ira era vakaraitaka nodra lomani koya ena nodra talairawarawa. E kaya na Vosa Vakaibalebale 3:32: “E veitokani voleka kei ira na yalododonu.” O Jiova e sureti ira vakayalololoma era yalodina ni muria nona ivakaro: Era rawa ni vulagi ena nona “valelaca,” mera sokalou kina ra torovi koya tale ga ena masu.—Same 15:1-5.
6. Eda vakaraitaka vakacava nida lomani Jisu, cava na rai i Jiova me baleti ira era lomani Luvena?
6 O Jiova e lomani ira era lomani Jisu na luvena duabau. A kaya o Jisu: “O koya e lomani au, ena muria na noqu vosa, ena lomani koya o Tamaqu, keirau na lako vua me keirau tiko vata kei koya.” (Joni 14:23) Eda na vakaraitaka vakacava nida lomani Jisu? Ena noda muria nona ivakaro, okati kina noda vunau kei na noda vakavulici ira eso tale mera tisaipeli. (Maciu 28:19, 20; Joni 14:15, 21) Eda na vakaraitaka tale ga noda lomani Jisu ena noda “muria voleka na weniyavana,” vakatotomuri koya ena vosa kei na ka eda cakava ena kena vinaka duadua. (1 Pita 2:21) E marautaka o Jiova na nodra sasaga o ira na vakaraitaka nira lomani Luvena ena nodra muria na nona ivakaraitaki.
7. Na cava e ka vakayalomatua kina meda veitokani kei ira na itokani i Jiova?
7 O Jiova e vinakata vei ira na via nona itokani mera vakabauta, yalodina, talairawarawa, lomani Jisu ra qai muria na ivakatagedegede vakalou. Meda dui tarogi keda: ‘E laurai na itovo qori vei ira noqu itokani? Era noqu itokani tale ga na itokani i Jiova?’ E ka vakayalomatua dina qori, ni noda veimaliwai kei ira era itovo vinaka ra qai gumatua ni vunautaka na itukutuku vinaka, ena uqeti keda meda vakamarautaka na Kalou.—Raica na kato “ O Cei e iTokani Vinaka?” tabana e 33.
VULI MAI NA DUA NA IVAKARAITAKI VAKAIVOLATABU
8. Na cava o taleitaka me baleta na nodratou veitokani (a) o Neomai kei Ruci? (b) ratou na tolu na cauravou Iperiu? (c) o Paula kei Timoci?
8 E volai tu ena iVolatabu nodra ivakaraitaki eso era vakila na yaga ni kena digitaki na itokani vinaka. O na wilika kina nodrau veitokani o Neomai kei na vugona o Ruci, ratou na tolu na cauravou Iperiu, vaka kina o Paula kei Timoci. (Ruci 1:16; Taniela 3:17, 18; 1 Korinica 4:17; Filipai 2:20-22) Ia meda dikeva mada e dua tale na ivakaraitaki vakasakiti: nodrau veitokani o Tevita kei Jonacani.
9, 10. A yavutaki ena cava nodrau veitokani o Tevita kei Jonacani?
9 Ni vakamatei Koliaci oti o Tevita, e kaya na iVolatabu ni “rau duavata sara o Jonacani kei Tevita me rau veitokani voleka, e lomani Tevita sara o Jonacani me vaka ga nona lomani koya.” (1 Samuela 18:1) Erau veitokani dredre sara na le rua qo dina ni veisivi nodrau yabaki ni bula, na veitokani ya e yacova sara na mate i Jonacani ena bucanivalu. * (2 Samuela 1:26) A yavutaki ena cava nodrau veitokani dredre o Tevita kei Jonacani?
10 Erau veitokani vinaka o Tevita kei Jonacani ni rau lomana na Kalou qai gu na lomadrau me rau yalodina vua. Erau duavata ena nodrau via vakamarautaka na Kalou. Erau vakaraitaka tale ga na itovo e vakavuna nodrau veitaleitaki. Sega ni vakabekataki ni a qoroya o Jonacani na yaloqaqa kei na yalogu i Tevita me valataka na yaca i Jiova. O Tevita tale ga a dokai Jonacani ena nona yalodina ni tokona na ituvatuva i Jiova qai vakaliuca na gagadre i Tevita, sega ni nona gagadre ga. Kena ivakaraitaki, a yalolailai ena dua na gauna o Tevita, e vuni voli ena vanua talasiga ni a vakasasataki koya o Tui Saula, na tamai Jonacani. E vakasakiti na yalodina a vakaraitaka ena nona “lako sara . . . vei Tevita . . . qai uqeti koya me nuitaka na kaukaua i Jiova.” (1 Samuela 23:16) E vakamarautaki Tevita dina na veitokoni kei na veivakayaloqaqataki i Jonacani na nona itokani dredre! *
11. Na cava o vulica me baleta na veitokani ena nodrau ivakaraitaki o Jonacani kei Tevita?
11 Na cava eda vulica ena nodrau ivakaraitaki o Jonacani kei Tevita? E bibi meda vakaliuca kei ira noda itokani na veika vakayalo. Nida volekati ira e tautauvata noda vakabauta, noda itovo savasava, da qai gadreva kece meda yalodina tiko ga vua na Kalou, eda na veivakayaloqaqataki, ena uqeti keda tale ga nodra vakasavuirogorogo na tacida. (Wilika Roma 1:11, 12.) Eda na kunei ira na itokani era vakaliuca na veika vakayalo ena noda veimaliwai kei ira eda vakabauta vata. Kena ibalebale beka qori nira itokani vinaka kece na tiko ena Vale ni Soqoni? Sega.
DIGI IRA NODA ITOKANI
12, 13. (a) Na cava meda digi ira vinaka kina noda itokani ena ivavakoso? (b) Na cava a yaco tiko ena ivavakoso ena imatai ni senitiuri? Na cava na ivakasala i Paula?
12 Ena ivavakoso mada ga, e dodonu meda digi ira na itokani era na vakauqeti keda vakayalo. Me kua ni ka ni kurabui vei keda qori. Ni so na lotu vaKarisito e taura toka na gauna mera qai matua vakayalo me vaka ga eso na vuanikau e dau taura na gauna me qai dreu. Eda na raica gona ni duidui na ivakatagedegede ni nodra toso vakayalo na lotu vaKarisito ena ivavakoso. (Iperiu 5:12–6:3) Eda na vakaraitaka na vosovoso kei na yalololoma vei ira na ka vou se malumalumu vakayalo nida via vukei ira mera toso vakayalo.—Roma 14:1; 15:1.
13 Ena rairai gadrevi ena so na gauna meda qarauna noda ilala ni basika e dua na ituvaki ena ivavakoso. De ra vakayacora eso na ivalavala tawakilikili se laurai vei ira na yaloca kei na vosa kudrukudru. A yaco tale ga qori ena ivavakoso ena imatai ni senitiuri G.V. Levu era yalodina, ia eso tale e sega ni kilikili na nodra ivalavala. Nira sega ni muria eso mai Korinica na ivakavuvuli vaKarisito, a veivakasalataki kina o Paula ina ivavakoso e kea: “Ni kua ni vakaisini kemuni. Na ilala ca e vakacacana na itovo vinaka.” (1 Korinica 15:12, 33) O Paula a vakasalataki Timoci tale ga me qaqarauni, ni so ena ivavakoso e sega ni kilikili nodra ivalavala. A tukuni vua me vakayawaki koya vei ira qori, me kua ni veitokani voleka kei ira.—Wilika 2 Timoci 2:20-22.
14. Eda na muria vakacava na ivakasala i Paula me baleta na vakailala?
14 Eda na muria vakacava na ivakaro ya i Paula? Meda kua ni veimaliwai kei na dua ena ivavakoso se taudaku ni ivavakoso e rawa ni vakaleqai keda vakayalo. (2 Cesalonaika 3:6, 7, 14) E dodonu meda taqomaka na noda veiwekani kei Jiova. Me vaka na spazi, e dau rawarawa meda muria nodra rai kei na nodra ivalavala na noda itokani voleka. Na spazi e toni ena vinika (vinegar) ena sega ni domica na wai, ena domica ga na vinika, e sega tale ga ni rawa nida veimaliwai kei ira na ilala ca da qai namaka me vinaka nodra veivakamuai.—1 Korinica 5:6.
Eda rawa ni kunea na itokani vinaka ena ivavakoso
15. Na cava mo cakava mo kilai ira kina na itokani era vakaliuca na veika vakayalo ena ivavakoso?
15 Eda marau ni levu tu na itokani vinaka ena ivavakoso. (Same 133:1) Eda na kilai ira vakacava na itokani era vakaliuca na veika vakayalo ena ivavakoso? Ni o bucina na itovo vakalou qai vakadonuya o Jiova nomu ivalavala, era na taleitaki iko o ira era saga mera vakamarautaka na Kalou. De na vinakati tale ga mo vakaliuliu ena nomu qarai ira na nomu itokani. (Raica na kato “ Tauyavutaki ni Veitokani Dina,” tabana e 34.) Meda qarai ira era vakaraitaka na itovo eda via vakaitovotaka. E bibi tale ga meda muria na ivakasala vakaivolatabu meda “lomasavu,” meda veitokani kei ira eda vakabauta vata, se ra mani matatamata cava, se duidui na vanua era cavutu mai kina kei na nodra itovo vakavanua. (2 Korinica 6:13; wilika 1 Pita 2:17.) Meda kua ni veimaliwai ga kei ira noda icaba, meda nanuma tiko ni a veisivi sara nodrau yabaki ni bula o Jonacani kei Tevita. Ke da veitokani kei ira na itabaqase, ena yaga vei keda na nodra kila kei na vuku.
NI BASIKA NA LEQA
16, 17. Ke vakararawataki keda e dua na tacida, na cava meda kua ni biuta kina na ivavakoso?
16 Ni duidui na noda itovo kei na isususu, ena dau basika ena ivavakoso na leqa. Ena rairai tukuna se cakava e dua na tacida na ka e vakararawataki keda. (Vosa Vakaibalebale 12:18) Ena so na gauna, e dau vu ni leqa na duidui ni itovo, nanuma cala, se duidui ni rai. Ena vakatarabetaki keda beka na leqa e yaco, meda via biuta kina na ivavakoso? Eda na sega ni cakava qori ke da lomani Jiova dina kei ira e lomana o koya.
17 E dodonu ga meda lomani Jiova da qai sokaloutaki koya vakatabakidua, ni Dauveibuli, e Vunibula tale ga. (Vakatakila 4:11) Meda tokona tale ga ena yalodina na ivavakoso e vakayagataka tiko. (Iperiu 13:17) Ke vakararawataki keda e dua na tacida, eda na sega ni biuta na ivavakoso baleta a sega ni vakararawataki keda o Jiova. Nida lomani Jiova, eda na sega gona ni vakanadakui koya kei ira na nona tamata!—Wilika Same 119:165.
18. (a) Eda na uqeta vakacava ena ivavakoso na veiyaloni? (b) Na cava meda veivosoti kina ke tiko na yavu vinaka?
18 Na noda lomani ira na tacida vakayalo ena uqeta na veiyaloni ena ivavakoso. Meda vakatotomuri Jiova ena nona sega ni namaka meda vinaka vakaoti. Na loloma ena uqeti keda meda raibaleta nodra malumalumu na tacida, meda nanuma tale ga nida ivalavala ca kece da qai dau cala. (Vosa Vakaibalebale 17:9; 1 Pita 4:8) Ena uqeti keda meda “dau veivosoti tale ga vakarawarawa.” (Kolosa 3:13) E sega ni rawarawa na muria na ivakasala qori. Eda na cudruvi koya tiko ga e cakacala vei keda ke da yaloca, meda nanuma ni oya e itotogi ni ka e cakava. Ia na cudru vakabalavu e rawa ni vakaleqai keda. Ke tiko na yavu vinaka meda veivosoti kina, eda na vakalougatataki ke da cakava. (Luke 17:3, 4) Eda na vakila na vakacegu ni vakasama, kei na lomada, ena vakilai tale ga na veiyaloni ena ivavakoso qai bibi sara ena dei na noda veiwekani kei Jiova.—Maciu 6:14, 15; Roma 14:19.
ITUVAKI ME MUDUKI KINA NA VAKAILALA
19. Na ituvaki cava ena vinakati kina meda muduka noda vakailala kei na dua?
19 Eda na kerei ena so na gauna meda muduka noda vakailala kei na dua na tacida. Ena yaco qo ke vakasivoi o koya e sega ni veivutunitaka nona beca na lawa ni Kalou, e vukitani se vakanadakuya na ivavakoso. Na iVolatabu e vakamatatataka meda “kua ni vakailala tiko” kei ira qori. * (Wilika 1 Korinica 5:11-13; 2 Joni 9-11) Ena dredre toka meda kua ni vakailala kei na dua a noda itokani tu se wekada. Ia eda na yalodina beka vei Jiova kei na nona lawa dodonu? Meda nanuma tiko ni o Jiova e marautaka na yalodina kei na talairawarawa.
20, 21. (a) Na cava e ivakaraitaki kina ni loloma na veivakasivoi? (b) Na cava meda digitaka vakavuku kina noda itokani?
20 Na veivakasivoi e ivakaraitaki ni loloma i Jiova. Ena sala cava? Na nona vakasivoi e dua e sega ni veivutuni, e ivakaraitaki ni dokai o Jiova, na yacana savasava kei na nona ivakatagedegede. (1 Pita 1:15, 16) E taqomaka na ivavakoso, e taqomaki ira tale ga na lewena mai na nodra veivakamuai o ira era nakita nodra ivalavala ca. Era na tomana tiko ga nodra veiqaravi nira kila ni itataqomaki vinaka na ivavakoso ena vuravura ca qo. (1 Korinica 5:7; Iperiu 12:15, 16) Na nona vakadodonutaki e dua e cala e vakaraitaka ni lomani. De dua ena kilai yalona tale kina, veisautaka nona ivalavala qai lesu vei Jiova.—Iperiu 12:11.
21 Era rawa ni vakacalai keda se uqeti keda na noda itokani voleka. Bibi kina meda digitaka vakavuku na noda ilala. Meda digi ira na itokani i Jiova mera noda itokani da qai lomani ira e lomani ira na Kalou, qori o ira noda itokani vinaka duadua. Na veika eda vulica vei ira ena yaga ena noda inakinaki meda vakamarautaki Jiova.
^ para. 4 Na nona kerei Eparama o Jiova me cabori Aisake, e ivakaraitaki ni nona na cabora na luvena duabau ga me isoro. (Joni 3:16) Ia a tarovi Eparama o Jiova qai vakarautaka na sipi tagane me isosomi kei Aisake.—Vakatekivu 22:1, 2, 9-13.
^ para. 9 A “se gone ga” o Tevita ena gauna a vakamatei Koliaci kina, qai yabaki 30 ni mate o Jonacani. (1 Samuela 17:33; 31:2; 2 Samuela 5:4) Na nodrau yabaki ni bula e veisivi ena 30 na yabaki, a mate o Jonacani rauta ni yabaki 60.
^ para. 10 E volai ena 1 Samuela 23:17 e lima na ka e tukuna vei Tevita o Jonacani me vakayaloqaqataki koya kina: (1) A uqeti Tevita me kua ni rere. (2) Vakadeitaka vua ni na guce na sasaga i Saula. (3) Vakadreta ni na veiliutaki vakatui, me vaka e yalataka na Kalou. (4) E yalataka o Jonacani ni na tokoni Tevita. (5) Tukuna tale ga ni sa kila o Saula nona yalodina vei Tevita o Jonacani.
^ para. 19 Me kuri na ivakamacala me baleti ira na vakasivoi se vakanadakuya na ivavakoso, raica na iKuri, tabana e 237-239.


text:
Cava e Kaya na iVolatabu?
Eda sa bula tu qo ena “iotioti ni veisiga”?
Cava o na kaya?
Io
Sega
De dua
Ka e kaya na iVolatabu
“[E]na iotioti ni veisiga, ena vakilai e levu na ka dredre.” (2 Timoci 3:1) Na parofisai vakaivolatabu kei na veika e yaco tu nikua e vakaraitaka nida sa bula tu qo ena “iotioti ni veisiga.”
So tale na ka eda vulica ena iVolatabu
Ena kilai na iotioti ni veisiga ena so na ivakatakilakila me vaka na ivalu, leqa ni kakana, uneune, kei na matedewa.—Maciu 24:3, 7; Luke 21:11.
Ena torosobu na itovo ena iotioti ni veisiga, era na sega tale ga ni kauaitaka e levu na nodra bula vakayalo.—2 Timoci 3:2-5.
Cava ena yaco ena veigauna se bera mai?
Era vakabauta eso . . .ni na cava na iotioti ni veisiga ena kena vakarusai na vuravura kei ira kece era bula tu kina. Eso tale era nanuma ni na dua na veisau vinaka. Cava o nanuma?
Ka e kaya na iVolatabu
“O ira na yalododonu era na taukena na vuravura, era na qai bula tawamudu kina.”
So tale na ka eda vulica ena iVolatabu
Ena cava na iotioti ni veisiga ni sa kau laivi kece na ivakarau ca.
—1 Joni 2:17.
Ena vukici na vuravura me parataisi.—Aisea 35:1, 6.